title: Jätkäsaaren kaatopaikka

text: Liikunta-alueen viimeistelyä ennen alueen päälle rakennetaan eristys-, kaasunkeräys- ja suojakerrokset. Jätetäytön reuna-alueilla voidaan tehdä myös massanvaihtoja.


title: Jätkäsaaren kaatopaikka

text: Kaatopaikan poikkileikkauskuva on julkaistu osayleiskaavassa sivulla 48. Siitä käyvät ilmi tutkitut syvyydet ja haitta-aineet ja niiden määrät pääpiirteissään.


title: Dobroljot

text: Dobroljot () on venäläinen Aeroflotin hallinnoima halpalentoyhtiö. Se on perustettu 2013 ja suoritti ensimmäiset lentonsa 1. kesäkuuta 2014. Yhtiön tukikohtana on Moskovan Šeremetjevon kansainvälinen lentoasema. Muut kohteet ovat Volgograd ja Krimillä sijaitseva Simferopol. Yhtiön toimitusjohtajana on Vladimir Gorbunov.


title: Dobroljot

text: Dobroljotin lentolaivastoon kuuluu yksi venäläisvalmisteinen lyhyen matkan Suhoi Superjet 100 -matkustajakone, jossa on paikat 98 matkustajalle, sekä kaksi yhdysvaltalaista Boeing 737-800NG -matkustajakonetta, kummankin kapasiteetti 189 matkustajaa. Kuusi Boeingia oli tilauksessa, ja yhtiön lentoreitistöä suunniteltiin laajennettavaksi, kunnes läntiset talouspakotteet Itä-Ukrainan kriisin vuoksi aiheuttivat sen, että yhtiön oli ajettava toimintansa alas 3. elokuuta 2014. Yhtiö ei kuitenkaan ole konkurssitilassa, vaan voi tulevaisuudessa periaatteessa jatkaa, mikäli talouspakotteet puretaan.


title: Tötterman

text: Tötterman voi tarkoittaa:


title: Kiinalainen teehuone (Potsdam)

text: Kiinalainen teehuone on Potsdamissa Sanssoucin palatsin puistossa sijaitseva rokokootyylinen paviljonki.


title: Kiinalainen teehuone (Potsdam)

text: Paviljonki rakennettiin vuosina 1755–1764 Preussin kuningas Fredrik Suuren määräyksestä noin 700 metrin päähän Sanssoucin palatsista sen lounaispuolelle. Rakennuksen suunnitteli arkkitehti Johann Gottfried Büring. Se oli tarkoitettu ylelliseksi huviretkien viettopaikaksi. Euroopan hoveissa oli 1700-luvun puolivälissä muodissa kaikki näennäisesti kiinalaisuuteen viittaava eli "chinoiserie". Paviljonki on apilanlehden muotoinen ja sen sisäseiniä koristavat kullatut konsolit. Paviljongin ulkopuolta koristivat Johann Peter Benckertin ja Johann Gottlieb Heimüllerin toteuttamat kullatut veistokset, joiden hahmot eivät tosin näytä erityisen itämaisilta. Katon päällä olevan tampuurin huipulla on päivänvarjoa pitelevää kiinalaista esittävä kullattu patsas. Sisäkatossa on suuri kattomaalaus, joka esittää vallatonta kiinalaista seuruetta. Kiinalaisen teehuoneen alkuperäinen sisustus ei ole säilynyt.


title: Kiinalainen teehuone (Potsdam)

text: Sanssoucin puistoon rakennettiin seuraavina vuosina eräitä muitakin kiinalaistyylisiä rakennuksia, kuten Büringin suunnittelema keittiörakennus ja Carl von Gontardin 1770-luvun alussa suunnittelema pagodia jäljittelevä lohikäärmetalo.


title: Tomáš Kubalík

text: Tomáš Kubalík (s. 1. toukokuuta 1990 Plzeň, Tšekkoslovakia) on tšekkiläinen jääkiekkoilija, joka pelaa Eispiraten Crimmitschaun joukkueessa toisella sarjatasolla. Hän on pelipaikaltaan oikea laitahyökkääjä. Kubalík on pelannut urallaan myös 12 NHL-ottelua Columbus Blue Jacketsissa. Hän on pelityyliltään voimahyökkääjä, joka pelaa varsin röyhkeästi ja viihtyy maalinedustalla. Kubalík laukoo oikealta.


title: Tomáš Kubalík

text: Kubalík on HC Plzeňin kasvatti. Hän voitti kaudella 2006–2007 joukkueen A-nuorten sisäisen piste- ja maalipörssin tehoilla 23+15=38. Kubalík debytoi samalla kaudella vain 16-vuotiaana Plzeňin Extraliga-joukkueessa, jossa hän pelasi 23 runkosarjaottelua tehden yhden maalin. QMJHL-joukkue Victoriaville Tigres varasi Kubalíkin yhdeksäntenä pelaajana . Hän jatkoi kaudella 2007–2008 uraansa kuitenkin Plzeňissa, jossa Kubalík pelasi 20 runkosarja- ja yhden playoff-ottelun tehopistein 2+1=3. Miesten pelejä kertyi myös kuuden runkosarja- ja yhden karsintasarjaottelun verran lainalla sarjatasoa alempana 1. česká hokejová ligan HC Berounští Medvědi]ssä.


title: Tomáš Kubalík

text: Columbus Blue Jackets varasi Kubalíkin viidennellä kierroksella 135. pelaajana . Hän pelasi kaudeen 2008–2009 Plzeňissa ja kaudeksi 2009–2010 Kubalík siirtyi hänet kaksi vuotta aiemmin varanneeseen QMJHL-joukkue Victoriaville Tigresiin. Kubalík sijoittui joukkueen sisäisessä piste- (Brandon Hynesin kanssa) ja maalipörssissä toiseksi tehoilla 33+42=75.


title: Tomáš Kubalík

text: Toukokuussa 2010 Kubalík teki kolmivuotisen tulokassopimuksen Columbus Blue Jacketsin kanssa. Hän pelasi kauden 2010–2011 pääasiassa seuran farmijoukkue Springfield Falconsissa, AHL:ssä, jonka sisäisen piste- ja maalipörssin Kubalík voitti tehoilla 24+29=53. Hän debytoi kauden aikana myös NHL:ssä, jossa Kubalík sai tililleen neljä runkosarjaottelua tehden niissä kaksi syöttöpistettä. Molemmat niistä syntyivät hänen NHL-debyytissään 31. maaliskuuta 2011 vieraissa Washington Capitalsia vastaan. Kubalík sai debyytissään jääaikaa 14.53 minuuttia. Kaudella 2010–2011 hän sai tililleen kahdeksan NHL-ottelua tehden niissä tehot 1+1=2. Kubalíkin NHL-uran ensimmäinen ja toistaiseksi ainoa maali syntyi 13. tammikuuta 2012 Phoenix Coyotesin Jason LaBarberan taakse. Kesken kauden 2012–2013, maaliskuussa 2013 Blue Jackets kauppasi hänet Winnipeg Jetsiin vaihdossa Spencer Machacekiin. Hän pelasi koko kauden AHL:ssä, loppukaudella Jetsin organisaatiossa seuranaan St. John's IceCaps.


title: Tomáš Kubalík

text: Kaudeksi 2013–2014 Kubalík palasi kotimaahansa ja siirtyi vuoden mittaisella sopimuksella KHL-joukkue Lev Prahaan. Hän eteni joukkueen kanssa aina Gagarin Cup -finaaleihin saakka, mutta Metallurg Magnitogorsk vei mestaruuden kuitenkin otteluvoitoin 4–3. Kaudeksi 2014–2015 Kubalík siirtyi vuoden mittaisella sopimuksella SM-liigajoukkue Kalevan Palloon. Häntä oli houkuttelemassa joukkueeseen myös Lev Prahasta tuttu joukkuetoveri Michal Birner, joka oli tehnyt muutamaa viikkoa aiemmin sopimuksen KalPan kanssa. Kubalíkin sopimuksessa oli myös niin ikään optio sopimuksen purkamisesta, mikäli Kasperi Kapanen palaa joukkueen vahvuuteen yritettyään saada NHL-paikkaa Pittsburgh Penguinsin joukkueesta. Kapanen palasi KalPaan, mutta myös vahvasti kauden aloittaneen Kubalíkin kerrottiin jatkavan joukkueessa kauden loppuun lokakuussa 2014. Kaudeksi 2014–2015 hän siirtyi vuoden mittaisella sopimuksella DEL-joukkue ERC Ingolstadtiin.


title: Tomáš Kubalík

text: Kubalík siirtyi kaudeksi 2016–2017 vuoden mittaisella sopimuksella KHL:n slovakialaisjoukkue HC Slovan Bratislavan riveihin. Joulukuussa 2016 hän jätti joukkueen ja siirtyi vuoden 2017 vaihteessa loppukauden sopimuksella SM-liigajoukkue Vaasan Sportiin. Kubalík ei kuitenkaan vastannut häneen kohdistuneisiin odotuksiin tulosyksikössä ja teki 19 ottelussa vain tehot 1+5=6.


title: Tomáš Kubalík

text: Kubalík edusti Tšekkiä alle 20-vuotiaiden MM-kilpailuissa vuosina 2009 ja 2010. Hän jakoi jälkimmäisessä turnauksessa joukkueensa sisäisen pistepörssin voiton Tomáš Knotekin kanssa tehoilla 4+5=9. Kubalík valittiin Tšekin top-3-pelaajaksi. Hän pelasi myös alle 18-vuotiaiden MM-kilpailuissa vuosina 2007 ja 2008, joista jälkimmäiseen turnaukseen Tšekki oli pudonnut edellisenä vuonna I-divisioonaan. Kubalík jakoi kuudella osumallaan koko I-divisioonan A-lohkon maalipörssin voiton joukkuetoverinsa Ondřej Palátin kanssa ja sijoittui 12 tehopisteellään pistepörssissä toiseksi joukkuetoverinsa Tomáš Vincourin jälkeen. Hän pelasi myös alle 18-vuotiaiden Ivan Hlinkan muistoturnauksessa vuonna 2007.


title: Tomáš Kubalík

text: Tšekin A-maajoukkueessa Kubalík on pelannut kaksi ottelua tehden kaksi syöttöpistettä. Hän teki A-maajoukkuedebyyttinsä 6. marraskuuta 2014 Karjala-turnauksen avausottelussa Hartwall Arenalla Suomea vastaan. Kubalík merkittiin Tšekin kolmosketjuun KalPasta tutun ketjukaveri Michal Birnerin sekä TPS:ää edustaneen Radek Smoleňákin viereen. Hän teki ottelussa myös yhden syöttöpisteen Smoleňákin tekemään maaliin.


title: Tomáš Kubalík

text: Kubalíkin pikkuveli Dominik pelaa HC Plzeňin Extraliga-joukkueessa. Hänellä on myös Los Angeles Kingsin NHL-varaus vuodelta .


title: Yhdeksän elämää

text: Yhdeksän elämää: Pyhää etsimässä nykypäivän Intiassa ( on vuonna 2009 ilmestynyt William Dalrymplen matkakirja Intiasta ja sen uskonnoista. Teoksen on suomentanut Laura Lahdensuu ja sen on julkaissut suomeksi Basam Books vuonna 2011.


title: Pfaueninsel

text: Pfaueninsel (kirjaimellisesti ”riikinkukkosaari”) on pieni saari Haveljoessa Berliinin lounaisnurkassa Wannseen kaupunginosan alueella. Se sijaitsee aivan Potsdamin rajan vieressä. Saarella on entinen Hohenzollernien huvilinna Schloss Pfaueninsel. Saarelle ei johda siltaa.


title: Pfaueninsel

text: Pfaueninselin pinta-ala on 67 hehtaaria. Preussin kuningas Fredrik Vilhelm II rakennutti saarelle linnan, koska oli nuorena käyttänyt sitä salaisena tapaamispaikkana rakastajattarensa, kreivitär Wilhelmine von Lichtenaun kanssa. Johann Gottlieb Brendelin suunnittelema linna valmistui 1794–1797 ja sitä täydennettiin 1806–1807. Valkoisen rakennuksen tunnusmerkkeinä on kaksi pittoreskia tornia, joita yhdistää pieni kävelysilta. Rakennuksesta on suora näköyhteys Potsdamin Marmoripalatsiin. Sisustus on harvinainen säilynyt esimerkki varhaisklassismin aikakauden suunnittelusta. Joukossa on paljon jäljennöksiä antiikin taiteesta, ja jopa ”tahitilainen kabinetti”, jossa on bambusta tehty maja. Monet linnassa käyneet kuvailivat sitä erikoiseksi keitaaksi vieraassa ympäristössä.


title: Pfaueninsel

text: Fredrik Vilhelm III rakennutti Pfaueninselille vuosina 1824–1832 useita lisärakennuksia, jotka suunnitteli Karl Friedrich Schinkel. Näiden rakennusten joukossa on muun muassa uusgoottilainen kavaljeeritalo ("Kavalierhaus"), johon liitettiin erään purku-uhan alla olleen danzigilaisen patriisitalon julkisivu. Saarelle syntyi muitakin erikoisia rakennuksia. Palmutalo tuhoutui vuonna 1881 tulipalossa. Puutarhan suunnitteli Peter Joseph Lenné vuosina 1816–1834. Koko Pfaueninsel julistettiin luonnonsuojelualueeksi vuonna 1924. Nykyisin saari on suosittu turistikohde.


title: Marmoripalatsi (Potsdam)

text: Marmoripalatsi ("Marmorpalais") on entinen Hohenzollernien palatsi Potsdamissa niin sanotun Uuden puutarhan eli "Neuer Gartenin" alueella, Heiligen See -järven rannalla.


title: Marmoripalatsi (Potsdam)

text: Marmoripalatsin rakennutti Preussin kuningas Fredrik Vilhelm II pian valtaantulonsa jälkeen, vuosina 1787–1792, vain lyhyehkön matkan päähän edeltäjänsä Fredrik Suuren rakennuttamasta Sanssoucin palatsista. Marmoripalatsin suunnitteli arkkitehti Carl von Gontard uuden klassistisen tyylin mukaisesti, mikä erottaa sen Fredrik Suuren palatseista. Punatiilinen rakennus on kaksikerroksinen ja pohjakaavaltaan neliönmuotoinen. Katolla olevasta pienestä näköalatornista voi ihailla ympäristöä. Nimi viittaa harmaaseen Sleesian marmoriin, jota on käytetty julkisivun koristeluun ja jäsentämiseen. Sisätilojen suunnittelusta vastasi Carl Gotthard Langhans. Palatsiin lisättiin kaksi siipirakennusta vuonna 1797. Johann August Eyserbeck suunnitteli palatsin ympärille puutarhan, jossa on erilaisia näköalapaikkoja ja erikoisia arkkitehtonisia kulisseja.


title: Marmoripalatsi (Potsdam)

text: Saksan keisari Vilhelm II asui marmoripalatsissa kruununprinssiaikanaan vuodesta 1881 alkaen. Myös hänen poikansa Vilhelm asui siellä perheineen, kunnes heitä varten suunniteltu Cecilienhofin linna valmistui vuonna 1917. Nykyisin Marmoripalatsi on museona.


title: Marmoripalatsi

text: Marmoripalatsi voi tarkoittaa ainakin seuraavia rakennuksia:


title: Assassin’s Creed Rogue

text: Assassin’s Creed Rogue (työnimeltään "Assassin’s Creed Comet") on Ubisoft Sofian kehittämä ja Ubisoftin julkaisema "Assassin’s Creed" -pelisarjaan kuuluva toimintaseikkailupeli. Peli julkaistiin PlayStation 3:lle ja Xbox 360:lle marraskuussa 2014 sekä Microsoft Windowsille 10. maaliskuuta 2015. "Rogue" on pääsarjan kahdeksas osa.


title: Assassin’s Creed Rogue

text: Peli sijoittuu seitsenvuotisen sodan aikaiseen Pohjois-Amerikkaan. Pelialueeseen kuuluu muun muassa Pohjois-Atlantti, Appalakkien alue ja New York. Pelissä ei muista osista poiketen pelata salamurhaajalla () vaan Shay Cormac -nimisellä temppeliritarilla (.


title: Grunewald (metsä)

text: Grunewald on laaja metsäalue Berliinin kaupungin länsiosassa Haveljoen itärannalla, pääosin Grunewaldin kaupunginosan alueella.


title: Grunewald (metsä)

text: Metsän laajuus on 32 neliökilometriä. Sen alueella sijaitsee 1500-luvulla rakennettu Grunewaldin metsästyslinna, Havelin rannalle rakennettu Grunewaldturm-näkötorni, sota-ajan raunioiden kivimurskasta kasattu keinotekoinen kukkula Teufelsberg sekä Krumme Lanke -järvi ja Grunewaldjärvi. Alueella on uimarantoja ja muita ulkoilumahdollisuuksia. Järvien välissä on Langes Luch -niminen luonnonsuojelualue. Toisen maailmansodan aikana berliiniläiset kaatoivat suuren osan metsästä polttopuiksi, mutta se on sittemmin istutettu uudelleen.


title: Sini Laaksonen

text: Sini Laaksonen (s. 5. maaliskuuta 1996) on suomalainen jalkapalloilija, joka edustaa Naisten Liigassa pelaavaa Turun Palloseuraa. Hän on Maskun Palloseuran kasvatti ja on pelannut myös Turun Pyrkivän riveissä. Liigadebyyttinsä Laaksonen teki keväällä 2013.


title: Sini Laaksonen

text: Ikäkausimaajoukkueita edustanut Laaksonen oli vuonna 2013 mukana Suomen välieriin selvinneessä joukkueessa alle 19-vuotiaiden EM-kilpailuissa ja kuuluu myös Suomen joukkueeseen elokuussa 2014 Kanadassa pelattavissa alle 20-vuotiaiden MM-kisoissa.


title: Aljaksandr Valadzko

text: Aljaksandr Paulavitš Valadzko (, ; s. 18. kesäkuuta 1986 Motol, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Valko-Venäjän korkein liigassa pelaavaa Batea ja on pelipaikaltaan keskikenttäpelaaja.


title: FS Danton (1909)

text: Danton oli Ranskan merivoimien Danton-luokan Dreadnought ensimmäisessä maailmansodassa. Se oli teknologinen hyppy Ranskan merivoimille, sillä se oli ensimmäinen turbiineilla varustettu laiva.


title: FS Danton (1909)

text: Uransa aikana Danton lähetettiin Yrjö V:n kruunajaisiin ja myöhemmin toimi saattoaluksena tarvike- ja miehistölaivoille ensimmäisessä maailmansodassa. Matkalla auttamaan saartoa, se upotettiin "SM U-64" toimesta 19. Maaliskuuta 1917. Joulukuussa 2007 tutkimusryhmä löysi aluksen hylyn. Helmikuussa 2009 varmistettiin hylyn olevan Danton


title: FS Danton (1909)

text: Alus laskettiin vesille 4. heinäkuuta 1909. Viikko vesillelaskun jälkeen alus lähetetiin Englantiin Yrjö V kunnioittamaan kruunajaisia. Kun alus palasi Ranskaan, se määrättiin 1. Taistelulaivueeseen. 1913 Hyèresissä aluksen yksi tykki räjähti, mikä tappoi kolme ja haavoitti useita.


title: FS Danton (1909)

text: Sodassa "Danton" palveli Ranskan Välimeren laivastossa, amiraali Chochepratin alaisuudessa.


title: FS Danton (1909)

text: Dantonia päin ammutiin torpedoja kello 13:17 19. maaliskuuta 1917, 22km lounaaseen Maltalta. Alus oli palaamassa uudelleen sovituksesta Toulonista ja oli matkalla Kreikan Korfu-saarelle Otranto saartoa varten. "Danton" kantoi enemmän miehiä kuin normaalisti, sillä monet olivat muiden Korfun alusten miehistöä. Se upposti 45 minuutissa; 806 miehistön jäsentä pelastettiin, mutta 296 hukkui.


title: Schultz

text: Schultz, Schulz ja Schoultz on muun muassa seuraavien henkilöiden sukunimi:


title: Zorron merkki (vuoden 1940 elokuva)

text: Zorron merkki ("The Mark of Zorro") on Rouben Mamoulianin ohjaama elokuva vuodelta 1940. Elokuva perustuu Johnston McCulleyn romaaniin "The Curse of Capistrano", jonka myöhemmät painokset ovat ilmestyneet nimellä "The Mark of Zorro".


title: Zorron merkki (vuoden 1940 elokuva)

text: Elokuvan ensiesitys Suomessa oli syyskuussa 1941 Capitolissa. Elokuva on talletettu Yhdysvaltojen Kongressin kirjaston laatuelokuvien National Film Registryyn.


title: Zorron merkki (vuoden 1940 elokuva)

text: Erään kriitikon mukaan Mamoulianin versio ”saattaa hyvinkin olla aiheen paras ja valloittavin seikkailu”. Kriitikko kehottaa nykypäivän tekijöitä ottamaan siitä oppia.


title: Nikolai Boman

text: Nikolai Boman (17. joulukuuta 1845 Turku – 14. toukokuuta 1923 Turku) oli suomalainen puuseppämestari ja huonekalutehtailija. Häntä pidetään yhtenä merkittävimmistä nykyaikaisen huonekaluvalmistuksen pioneereista Suomessa.


title: Nikolai Boman

text: Nikolai Bomanin esi-isiä toimi pitäjänpuuseppinä Ahvenanmaalla 1700-luvulla. Turussa syntynyt Nikolai Boman sai puusepän koulutuksensa tiettävästi Vaasassa. Hän harjoitteli isänsä puusepänverstaalla 1862–1872 ja sai puuseppämestarin arvon 1871. Hän teki kisällinmatkoja Ruotsiin, Tanskaan, Saksaan ja Itävaltaan ja perehtyi ulkomailla muun muassa puusepänyrityksen johtamiseen.


title: Nikolai Boman

text: Mestarin arvon saavutettuaan Boman perusti oman puusepänverstaan, joka sai höyrykäyttöisen koneistuksen 1876 ja muuttui N. Bomanin Höyrypuusepäntehtaaksi. Aluksi Bomanilla työskenteli monia ruotsalaisia höyrykoneista kokemusta hankkineita koneenkäyttäjiä. Vuosisadan vaihteeseen mennessä satakunta työntekijää valmisti tehtaassa kalusteita 23 erilaisella höyryllä toimivalla työstökoneella. konetta ja satakunta työntekijää. Vuoden 1900 tulipalo pakotti rakentamaan Turun Linnankadun varteen uuden tuotantolaitoksen uusine koneineen, joiden käyttövoimaksi tuli sähkö. Tehtaan liepeillä oli myymälä ja sen yläkerrassa tehtaan piirustuskonttori, jota johti Berliinissä sisustusarkkitehdiksi koulutettu Nikolain poika Carl-Johan Boman.


title: Nikolai Boman

text: Aluksi Bomanin mallistoon kuului mahdollisimman monien historiallisten tyylien mukaan suunniteltuja huonekohtaisia kalustoja, joiden mallit kopioitiin ulkomailta. Turusta Bomanin toiminta laajeni muuallekin Suomeen. Sisar Anna Boman hoiti Helsingin myymälää, ja 1890-luvulla perustettiin toimistot sekä Pietariin että Moskovaan. Bomanilla oli myymälät jonkin aikaa myös Tampereella ja Viipurissa. Nuorin poika Paul Boman, hänkin Berliinissä huonekalualaa opiskellut, hoiti aluksi Bomanin Kuopion-tehdasta, mutta perusti sitten omaa nimeään kantavan tehtaan myös Helsinkiin. Nikolain muutkin lapset olivat töissä perheen yrityksessä.


title: Nikolai Boman

text: Bomanin tehtaan huippukautta oli jugendtyylin aikakausi, erityisesti 1910-luku. 1900-luvulla Bomanilla alettiin suunnitella omiakin malleja, ja puusepäntyön laatu toi asiakkaaksi ajan nimekkäitä arkkitehteja, kuten Herman Geselliuksen, Armas Lindgrenin ja Eliel Saarisen. 1910-luvulla Boman vastasi muun muassa pietarilaisen loistohotelli Astorian sisustamisesta. Venäjän vallankumous aiheutti Bomanille kuitenkin isoja tappioita. Bomanin huonekalut syrjäyttivät Suomen markkinoilta lähes kokonaan sitä aiemmin hallinneet ulkomaiset valmistajat. Bomanin huonekalut saivat palkintoja kansainvälisissä taideteollisuusnäyttelyissä jo 1800-luvulta alkaen, ja ne osallistuivat Suomen Taideteollisuusyhdistyksen arpajaisvoittonäyttelyihin ja kansallisiin edustusnäyttelyihiin eri maissa.


title: Nikolai Boman

text: Boman huolehti työntekijöistään patriarkan tavoin ja järjesti heille muun muassa koulutusta Turun teollisuuskoulussa tai piirustuskoulussa.


title: Nikolai Boman

text: Nikolai Boman kuoli 1924. Jo vuodesta 1919 toimitusjohtajana toiminut Carl-Johan Boman pyrki luopumaan kertaustyylien käytöstä ja vei yrityksen muotoilua kohti funktionalismia, mutta yrityksen tuotteiden suosio alkoi hiipua. 1950-luvulla tuotteiden korkeat hinnat ja pienet sarjat muuttuivat edusta haitaksi, ja Bomanin Höyrypuusepäntehtaan toiminta loppui 1955.


title: Zorron merkki

text: Zorron merkki on seuraavien elokuvien nimi:


title: Fosforitrifluoridi

text: Fosforitrifluoridi (PF) on myrkyllinen fosforin ja fluorin muodostama epäorgaaninen molekyyliyhdiste.


title: Fosforitrifluoridi

text: Fosforitrifluoridi on huoneenlämpötilassa väritöntä kaasumaista ainetta.Yhdiste liukenee poolisiin orgaanisiin liuottimiin kuten etanoliin, mutta vesi hydrolysoi sen hitaasti fosforihapokkeeksi ja vetyfluoridiksi. Emäksisissä liuoksissa hydrolyysi on nopeampaa. Yhdiste reagoi kloorattujen hiilivetyjen kanssa, jolloin klooriatomi korvautuu fluoriatomilla.


title: Fosforitrifluoridi

text: Fosforitrifluoridi on voimakas Lewis-emäs ja muodostaa komplekseja Lewis-happojen kanssa. Tältä ominaisuudeltaan se muistuttaa huomattavasti hiilimonoksidia ja monet fosforitrifluoridin metallikomplekseista muistuttavat rakenteeltaan metallikarbonyylikomplekseja. Kompleksoitumisominaisuuteen perustuu myös fosforitrifluoridin myrkyllisyys, sillä se syrjäyttää hiilimonoksidin tavoin hemoglobiinin rautaan sitoutuneen hapen. Myrkyllisyydeltään yhdiste on verrattavissa fosgeeniin.


title: Fosforitrifluoridi

text: Ensimmäisen kerran fosforitrifluoridia valmisti Henri Moissan vuonna 1884 kuparifosfidin ja lyijyfluoridin välisellä reaktiolla. Yhdistettä muodostuu fosforin ja fluorin välisessä reaktiossa, mutta nykyään sitä valmistetaan pääasiassa fluoraamalla fosforitrikloridia antimonitrifluoridin, arseenitrifluoridin, kalsiumfluoridin tai sinkkifluoridin avulla. Muodostuva tuote puhdistetaan pesemällä vedellä ja puhdistetaan jäähdyttämällä alle yhdisteen sulamispisteen.


title: Luettelo Kanadan kenraalikuvernööreistä

text: Tämä on luettelo Kanadan kenraalikuvernööreistä. Luettelo alkaa Charles Monckista ja loppuu Julie Payetteen. Harold Alexander oli viimeinen brittiläinen virassa. Hänen seuraajansa Vincent Massey oli ensimmäinen Kanadassa syntynyt kenraalikuvernööri.


title: Luettelo Australian kenraalikuvernööreistä

text: Tämä on luettelo Australian kenraalikuvernööreistä. Luettelo alkaa John Hopesta ja päättyy Peter Cosgroveen.


title: Lenan kansallispuisto

text: Lenan kansallispuisto on lähes 13 000 neliökilometrin laajuinen kansallispuisto Sahan tasavallassa Venäjällä. Luonnonsuojelualueeksi alue osoitettiin vuonna 1995. Kansallispuisto lisättiin Unescon maailmanperintöluetteloon luontokohteeksi vuonna 2012.


title: Lenan kansallispuisto

text: Kansallispuisto tunnetaan Lena-joen rannalta kohoavista noin 100 metriä korkeista kivipilareista, jotka ovat muodostuneet alueen äärimmäisissä ilmasto-olosuhteissa. Lämpötila voi alueella vaihdella -60 Celsius-asteesta +40 asteeseen. Alueelta on löydetty myös runsaasti kambrikauden aikaisia eri lajien fossiileja.


title: Kamtšatkan aluepiirin lippu

text: Kamtšatkan aluepiirin lippu on Venäjällä sijaitsevan Kamtšatkan aluepiirin tunnus vaakunan ohella. Siinä on vaakasuuntaan kaksi erikokoista palkkia, ylempänä valkoinen ja alempana sininen. Vasemmassa yläkulmassa on aluepiirin vaakunasta muunneltu kolmea purkautuvaa tulivuorta esittävä kuvio.


title: Kamtšatkan aluepiirin lippu

text: Lippu otettiin käyttöön vuonna 2002 ja sen mittasuhteet ovat 2:3.


title: Luettelo Uuden-Seelannin kenraalikuvernööreistä

text: Tämä on luettelo Uuden-Seelannin kenraalikuvernööreistä.


title: BMJ

text: BMJ on vertaisarvioitu lääketieteen alan aikakauslehti ja www-sivusto. BMJ:tä julkaisee brittiläinen BMJ Publishing Group, jonka omistaa British Medical Association. Lehti on englanninkielinen, ja sen toimitus sijaitsee pääosin Lontoossa. Lehti tunnettiin aiemmin nimellä "British Medical Journal".


title: BMJ

text: BMJ:n printtiversio julkaistaan viikoittain, ja sen levikki on noin 122 000. Lehteä on julkaistu keskeytyksettä vuodesta 1840 lähtien. Sillä on ollut useita nimiä: "Provincial Medical and Surgical Journal" (1840–52), "Association Medical Journal" (1853–56), "British Medical Journal" (1857–1988), "BMJ" (1988–2014), ja vuodesta 2014 alkaen virallisesti "The BMJ".


title: Dick Smith

text:
Dick Smith (26. kesäkuuta 1922 New York – 30. heinäkuuta 2014 Los Angeles, Kalifornia) oli yhdysvaltalainen Oscar-palkittu maskeeraaja.
Smith opiskeli Yalen yliopistossa pääaineenaan eläintiede. Viimeisenä opiskeluvuotenaan hän omistautui teatterimaskeeraukselle ja aloitti työskentelyn Yalen teatteriryhmässä. Vuosina 1945–1959 hän työskenteli NBC:n päämaskeeraajana. Smith ja Paul LeBlanc saivat parhaan maskeerauksen Oscar-palkinnon vuoden 1984 elokuvasta "Amadeus". Vuonna 2012 Smith sai Oscar-kunniapalkinnon.


title: Lämpösokkiproteiini

text: Lämpösokkiproteiinit (eng. heat-shock proteins, HSPs) ovat proteiineja, joita solut tuottavat vasteena ympäristön aiheuttamaan stressiin. Tällaisia stressitilanteita voivat olla mm. korkea lämpötila, UV-säteily ja vieraat kemikaalit. Lämpösokkiproteiinit osallistuvat proteiiniaggregaatioiden purkuun, proteiinien stabiloimiseen, laskostumiseen ja hajotukseen. Niitä löytyy useita eri perheitä, kuten Hsp90, Hsp70 ja Hsp60. Monet näistä ovat ATP:stä riippuvaisia.


title: Lämpösokkiproteiini

text: Tunnetuimpiin lämpösokkiproteiineihin kuuluvat Hsp70-perhe. Niitä löytyy eukaryooteilta endoplasmakalvostolta, tumasta, sytoplasmasta sekä mitokondrioista. Ne avustavat uusien proteiinien laskostumisessa ja auttavat denaturoituneita proteiineja laskostumaan uudelleen. Ne myös estävät aggregaatioita ja voivat jopa estää ohjelmoidun solukuoleman.


title: Carl-Johan Boman

text: Carl-Johan Boman (11. marraskuuta 1883 Turku – 13. toukokuuta 1969 Helsinki) oli suomalainen huonekalutehtailija ja yksi Suomen ensimmäisistä sisustusarkkitehdeista.


title: Carl-Johan Boman

text: Carl-Johan Boman opiskeli sisustusarkkitehtuuria Berliinin kuninkaallisessa taideteollisuusopistossa ja toimi sitten vuodesta 1906 isänsä, puuseppämestari ja tehtailija Nikolai Bomanin (1845–1924) perustaman Bomanin huonekalutehtaan palveluksessa, ensin taiteellisena johtajana ja vuodesta 1919 toimitusjohtajana.


title: Carl-Johan Boman

text: Vuonna 1871 Turkuun perustettu N. Bomanin Höyrypuusepäntehdas oli 1800-ja 1900-lukujen vaihteen johtava laatuhuonekalujen valmistaja Suomessa. Yritys oli suosittu yläluokan ja porvariston kotien sisustaja Suomessa ja myös Venäjällä erityisesti 1910-luvulla.


title: Carl-Johan Boman

text: Carl-Johanin isän Nikolai Bomanin kuoltua poika pyrki uudistamaan tehtaan tuotevalikoimaa kertaustyylisistä porvarishuonekaluista kohti funktionalismia. Vuonna 1927 nimellä Oy N. Boman Ab tunnetulle yritykselle myönnettiin Ruotsin kuninkaallisen hovihankkijan arvonimi. Bomanin huonekalut saivat palkintoja kansainvälisissä näyttelyissä jo 1800-luvulta alkaen, ja vielä 1950-luvulla ne osallistuivat Milanon triennaaliin 1951 ja 1954 sekä skandinaavisen taideteollisuuden Pohjois-Amerikan näyttelykiertueeseen "Design in Scandinavia" 1954–1957.


title: Carl-Johan Boman

text: Myös Carl-Johan Bomanin veljet työskentelivät perheyrityksen johdossa: Frithjof (1878–1924), Sigurd (1879–1929) ja Carl-Johanin tavoin Berliinissä huonekalualaa opiskellut Paul Boman (1885–1952), jonka 1936 perustama oma yritys Oy Paul Boman Ab toimi Kuopiossa ja Helsingissä.


title: Carl-Johan Boman

text: Carl-Johan Boman muutti perheineen Turusta Helsinkiin vuonna 1937, mutta jatkoi edelleen Turun tehtaan toimitusjohtajana. Hän suunnitteli huonekaluja ja sisustuksia Helsingin Kalevankatu 4:ssä sijainneesta näyttelytilasta käsin. Tässä vaiheessa yrityksen nimi oli Oy Boman Ab.


title: Carl-Johan Boman

text: Vuonna 1955 yrityksen omistajaksi tuli Wärtsilä ja se erikoistui laivasisustuksiin. Sotakorvausalusten rakentamista varten Wärtsilä oli tuolloin jo pitkään houkutellut Bomanin taitavia työntekijöitä siirtymään palvelukseensa. Yritys poistettiin kaupparekisteristä 1967 sen fuusioiduttua emoyhtiöön.


title: Stortervolandet

text:
Stortervolandet (vanh. suom. "Iso-Tervo") on 37 neliökilometrin kokoinen saari Paraisilla, Varsinais-Suomessa. Saari sijaitsee Paraisten pääsaaren Ålönin eteläpuolella josta on saarelle tieyhteys Sattmarkin sillan kautta.
Saarelta kulkee Vånon lossi Våno sundin yli Mielisholmaan.


title: Moskovan eläintarha

text: Moskovan eläintarha () on eläintarha Moskovassa Venäjällä. Eläintarha perustettiin 1800–luvun puolivälissä ja avattiin yleisölle 13. helmikuuta 1864. Keisarillisen tiedeseuran perustama eläintarha kansallistettiin 1919 ja siirrettiin Moskovan kaupungin omistukseen 1922.


title: Moskovan eläintarha

text: Eläintarhassa on 938 eri eläinlajia ja noin 1900 eläinyksilöä.


title: Dimapurin piirikunta

text: Dimapurin piirikunta () on yksi Intian Nagalandin osavaltion 11 piirikunnasta. Se rajautuu pohjoisesta ja lännestä Assamiin, etelästä Perenin piirikuntaan ja lännestä Kohiman piirikuntaan.


title: Dimapurin piirikunta

text: Piirikunnassa oli vuoden 2011 väestönlaskennassa asukasta.


title: Kiphiren piirikunta

text: Kiphiren piirikunta () on yksi Intian Nagalandin osavaltion 11 piirikunnasta. Se rajautuu idästä Myanmariin, pohjoisesta Tuensangin piirikuntaan, lännestä Zunheboton piirikuntaan ja etelästä Phekin piirikuntaan.


title: Kiphiren piirikunta


title: Kohiman piirikunta

text: Kohiman piirikunta () on yksi Intian Nagalandin osavaltion 11 piirikunnasta. Se rajautuu lännestä Dimapurin ja Perenin piirikuntiin, pohjoisesta Wokhan piirikuntaan, idästä Zunheboton ja Phekin piirikuntiin ja etelästä Manipuriin.


title: Kohiman piirikunta


title: Longlengin piirikunta

text: Longlengin piirikunta () on yksi Intian Nagalandin osavaltion 11 piirikunnasta. Se rajautuu pohjoisesta Assamiin, lännestä Mokokchungin piirikuntaan, etelästä Tuensangin piirikuntaan ja idästä Monin piirikuntaan.


title: Longlengin piirikunta


title: Mokokchungin piirikunta

text: Mokokchungin piirikunta () on yksi Intian Nagalandin osavaltion 11 piirikunnasta. Se rajautuu pohjoisesta Assamiin, lännestä Wokhan piirikuntaan, etelästä Zunheboton piirikuntaan ja idästä Longlengin ja Tuensangin piirikuntiin.


title: Mokokchungin piirikunta


title: Monin piirikunta

text: Monin piirikunta () on yksi Intian Nagalandin osavaltion 11 piirikunnasta. Se rajautuu pohjoisesta Assamiin ja Arunachal Pradeshiin, lännestä Longlengin piirikuntaan, etelästä Tuensangin piirikuntaan ja idästä Myanmariin.


title: Monin piirikunta


title: Rajalakshmi Engineering College

text: Rajalakshmi Engineering College (REC) on teknologiaan keskittynyt yliopisto Intiassa. Se on perustettu vuonna 1997, ja sen pääkonttori sijaitsee Chennaissa. Yliopisto keskittyy tieteen ja teknologian tutkimukseen sekä opiskelijoiden ja jatko-opiskeljoiden, myös kauppatieteiden opiskelijoiden koulutukseen..


title: Perenin piirikunta

text: Perenin piirikunta () on yksi Intian Nagalandin osavaltion 11 piirikunnasta. Se rajautuu etelästä ja idästä Manipuriin, lännestä Assamiin ja pohjoisesta Dimapurin ja Kohiman piirikuntiin.


title: Perenin piirikunta


title: Phekin piirikunta

text: Phekin piirikunta () on yksi Intian Nagalandin osavaltion 11 piirikunnasta. Se rajautuu etelästä Manipuriin, lännestä Kohiman piirikuntaan, pohjoisesta Zunheboton ja Kiphiren piirikuntiin ja idästä Myanmariin.


title: Phekin piirikunta


title: Aapo Hyvärinen

text: Aapo Johannes Hyvärinen (s. 1970 Helsinki) oli Helsingin yliopiston tietojenkäsittelytieteen (laskennallisen data-analyysin) professori vuodesta 2008. Vuonna 2016 Hyvärinen siirtyi professoriksi University College Londoniin.


title: Aapo Hyvärinen

text: Aapo Hyvärisen teki väitöskirjatyönsä Teknillisessä korkeakoulussa ohjaajanaan professori Erkki Oja. Tekniikan väitöskirja "Independent component analysis: A neural network approach" valmistui vuonna 1997. Sittemmin Aapo Hyvärinen on tehnyt merkittävää kansainvälisesti arvostettua tutkimusta erityisesti ICA-menetelmään (Independent Component Analysis) eli riippumattomien komponenttien analyysiin ja kuvainformaation mallintamiseen liittyen. Marraskuussa 2007 hänet nimitettiin kutsusta professoriksi Helsingin yliopistoon. Suomalaisen Tiedeakatemian jäsen professori Hyvärinen on ollut vuodesta 2016. Syksyllä 2016 hän siirtyi Lontooseen, University College Londoniin, jossa hänellä on koneoppimisen professuuri.


title: Tuensangin piirikunta

text: Tuensangin piirikunta () on yksi Intian Nagalandin osavaltion 11 piirikunnasta. Se rajautuu pohjoisesta Longlengin ja Monin piirikuntiin, lännestä Mokokchungin ja Zunheboton piirikuntiin, etelästä Kiphiren piirikuntaan ja idästä Myanmariin.


title: Tuensangin piirikunta


title: Zunheboton piirikunta

text: Zunheboton piirikunta () on yksi Intian Nagalandin osavaltion 11 piirikunnasta. Se rajautuu pohjoisesta Mokokchungin piirikuntaan, lännestä Wokhan ja Kohiman piirikuntiin, idästä Tuensangin ja Kiphiren piirikuntiin ja etelästä Phekin piirikuntaan.


title: Zunheboton piirikunta


title: Wokhan piirikunta

text: Wokhan piirikunta () on yksi Intian Nagalandin osavaltion 11 piirikunnasta. Se rajautuu pohjoisesta ja lännestä Assamiin, idästä Mokokchungin ja Zunheboton piirikuntiin ja etelästä Kohiman piirikuntaan.


title: Wokhan piirikunta


title: Nagalandin piirikunnat

text: Nagalandin osavaltio Intiassa on jaettu 11 piirikuntaan. Piirikuntia oli alun perin kahdeksan, ja tammikuussa 2004 perustettiin kolme uutta piirikuntaa: Kiphire, Longleng ja Peren.


title: Nagalandin piirikunnat

text: Piirikuntien pääkaupungit on luettelossa annettu suluissa.


title: Vainio-Puhju

text: Vainio-Puhju Oy oli vuosina 1976–1985 toiminut suomalainen huonekalualan yritysryhmä, joka nousi vuoden 1980 paikkeilla Askon ja Iskun rinnalla Suomen suurimpien huonekaluviejien joukkoon. Sen tuotannosta jopa 90 % vietiin ulkomaille muun muassa Ikean kautta.


title: Vainio-Puhju

text: Antti Vainio-Puhju perusti yrityksen Etelä-Savon Rantasalmelle 1976 kehitysaluetuen avulla ja alkoi laajentaa sitä yritysostoin. Vuonna 1980 hän osti juvalaisen Juvako Oy:n, vuonna 1981 Suomen suurimman nahkaisten sohvakalustojen valmistajan Peem Oy:n Lahdesta ja vuonna 1982 joustinpatjoja valmistavan Bonbella Oy:n Heinolasta. Liiketoiminnan menestys perustui erikoistumiseen: Juvako teki vain kolmea kalustesarjaa, Peem vain verhoiluja ja Vainio-Puhju Oy yhtä hyllystömallia. Bonbellan avulla Vainio-Puhju hallitsi Suomen joustinpatjamarkkinoita. Muut yrityksen menestyksen syyt olivat velkarahoitus ja rahoittajille epäselvä raportointi. Yritys ajautui konkurssiin 1985. Juvakon koneet ja tuotantotilat osti Juvakosta jo 1981 irronnut, julkiseen kalustamiseen erikoistunut Juvart Oy, ja patjatuotanto meni Askon, Iskun ja Espen yhteisyritykselle Unilon Oy:lle.


title: Vainio-Puhju

text: Antti ja Sinikka Vainio-Puhju valittiin Rantasalmella Vuoden yrittäjiksi 1980.


title: Siemensstadt

text: Siemensstadt on Berliinin kaupunginosa, joka kuuluu Spandaun hallintoalueeseen ja sijaitsee kaupungin keskustan luoteispuolella. Koko kaupunginosa on syntynyt Siemensin tehdasalueen ympärille. Vuoden 2011 lopussa alueella oli 11 899 asukasta.


title: Siemensstadt

text: Siemens osti vuonna 1897 uuden tehdasalueen perustamista varten 21 hehtaaria rakentamatonta maata Nonnenwiesen-nimiseltä alueelta Charlottenburgin ja Spandaun välistä. Lisämaanostot kasvattivat Siemensin omistaman alueen kymmenkertaiseksi vuoteen 1920 mennessä. Yhtiö rakennutti sinne vuodesta 1899 alkaen suuren tehdasalueen ja myöhemmin työntekijöiden asuinalueita, vastaten sekä alueiden suunnittelusta että infrastruktuurin luomisesta. Siemens rakennutti alueelle myös kaikki palvelut. Asuntojen rakentaminen aloitettiin 1904 ja vuoteen 1914 mennessä alueella asui 7 000 ihmistä. Suurimmillaan alueen asukasluku oli ennen toista maailmansotaa, noin 15 000. Siemensstadt liitettiin osaksi Berliiniä vuoden 1920 alueliitoksessa.


title: Siemensstadt

text: Alueen ilmeeseen vaikutti varsinkin arkkitehti Hans Hertlein, joka johti Siemensin rakennussuunnittelua vuodesta 1912 aina 1950-luvun alkuun. Siemensstadtin tehdasalue on edelleen Berliinin suurin teollisuusalue ja sen laajuus on noin viisi neliökilometriä. Se käsittää 300 tehdasrakennusta ja neljä asuinaluetta. Asuntoalueista tunnetuin on vuosina 1929–1932 rakennettu niin sanottu Ringsiedlung, joka yhdessä eräiden muiden Suur-Berliinin asuinalueiden kanssa kuuluu UNESCOn maailmanperintöluetteloon.. Myös Siemens-konsernin pääkonttori toimii edelleen alueella. Perinteinen teollisuus on vähentynyt huomattavasti 1900-luvun jälkipuoliskolta alkaen.


title: Schola Sancti Henrici

text: Schola Sancti Henrici on gregoriaanista kirkkolaulua esittävä suomalainen lauluyhtye. Se perustettiin vuonna 1999 Sibelius-Akatemiassa Pyhän Henrikin officiumin viettämistä varten Heikin päivänä 19.1.2000 Helsingin tuomiokirkossa. Schola Sancti Henrici on esiintynyt useasti eri puolilla Suomea ja konsertoinut mm. Meidän Festivaalissa ja Helsingin urkupäivillä. Pyhän Henrikin päivänä vuonna 2001 yhtye lauloi Pyhän Henrikin messun keskeiset osat Rooman Santa Maria Sopra Minerva -basilikassa vietetyssä ekumeenisessa messussa, ja samalla matkalla se esiintyi myös paavin vastaanotolla Vatikaanissa. Yhtye on konsertoinut myös useita kertoja Puolassa, sekä Virossa, Portugalissa, Kreikassa, Kanariansaarilla ja manner-Espanjassa.


title: Schola Sancti Henrici

text: Schola Sancti Henricin ohjelmistoon kuuluu pääosin Suomessa käytettyä gregoriaanista musiikkia sekä Graduale Romanumin aineistoa. Yhtyeen ohjelmistoon kuuluvat Pyhän Henrikin messun ja vesperin lisäksi Henrikiin liittyvästä materiaalista koottu ohjelmakokonaisuus Pyhän Henrikin legenda sekä pitkäperjantain hartaus Agios o Theos.


title: Schola Sancti Henrici

text: Schola Sancti Henriciltä on ilmestynyt kaksi äänitettä. Pyhän Henrikin messun ja vesperin sekä Ramus virens olivarum -hymnin kokonaisuudessaan sisältävä Patronus Finlandie ilmestyi vuonna 2006. Yleisöystävälliseksi konserttikokonaisuudeksi rakennettu Pyhän Henrikin legenda ilmestyi äänitteenä tammikuussa 2014. Äänite sisältää latinankielisen laulun lisäksi katkelmia Pyhän Henrikin legendasta suomeksi kantilloituna.


title: Schola Sancti Henrici

text: Perustamisvaiheessa yhtyeeseen kuului toistakymmentä kirkkomusiikin opiskelijaa. Nykyinen kokoonpano muodostui vuonna 2005, ja nyt Schola Sancti Henricissä laulavat musiikin maisterit Jussi Hirvonen, Samuli Korkalainen, Samppa Laakso ja Vesa Mäkeläinen sekä teologian tohtori Hannu Vapaavuori. He kaikki ovat suorittaneet kirkkomuusikon tutkinnon Sibelius-Akatemiassa.http://www.henrici.fi


Schola Sancti Henrici


title: Peem

text: Peem Oy oli Lahdessa vuosina 1967–1985 toiminut suomalainen huonekalutehdas, joka tunnettiin 1970-luvun lopulla Suomen suurimpana nahkaverhoiltujen sohvakalustojen valmistajana.


title: Peem

text: Yritys perustettiin nimellä Pentti Jämsä Oy vuonna 1967. Sen liikeideana oli tarjota vaurastuviin suomalaiskoteihin sekä vientimarkkinoille upottavan pehmeitä ja ylellisiä nahkasohvia, -nojatuoleja ja muita nahkaverhoiltuja kalusteita. Matti Halmeen suunnittelema futuristisvaikutteinen "Aquarius"-tuotesarja sai suosiota etenkin Yhdysvalloissa ja Japanissa. Muita Peemin tunnetuimpia mallistoja olivat "Lunahod" sekä ”syntisen punainen” nahkaverhoiltu makuuhuonekalusto "Salome".


title: Peem

text: Peem Oy:n liikevaihto vuonna 1980 oli noin 22 miljoonaa markkaa, josta viennin osuus oli 19 miljoonaa. Vuonna 1981 Peem Oy:n osti Vainio-Puhju Oy, mutta sen konkurssi vuonna 1985 lopetti myös Peemin toiminnan.


title: Peem

text: Lahden museon kokoelmiin kuuluu Peemin messuilla huomionherättäjänä käyttämä kultapintainen nahkasohva 1970-luvulta.


title: Grosssiedlung Siemensstadt

text: Grosssiedlung Siemensstadt eli Ringsiedlung on Berliinin Siemensstadtin kaupunginosassa sijaitseva asuinalue.


title: Grosssiedlung Siemensstadt

text: Asuinalueen rakennutti Siemens-yhtiö tehdasalueensa viereen vuosina 1929–1934. Alueen suunnittelu annettiin laajalle arkkitehtiryhmälle. Alueen lopulliset suunnitelmat laativat Martin Wagner ja Hans Scharoun vuosina 1929–1932. Rakennusten suunnittelijoina toimivat Scharoun, Walter Gropius, Otto Bartning, Fred Forbat, Hugo Häring ja Paul Rudolf Henning. Heistä kaikki paitsi Forbat ja Henning kuuluivat vuonna 1926 perustettuun Der Ring -nimiseen arkkitehtiyhdistykseen, joten suunniteltu alue sai lempinimen Ringsiedlung. Ringsiedlung käsittää puistojen ympäröimiä pääosin neli- ja viisikerroksisia kerrostaloja. Alueen suunnittelussa sovellettiin monia uusia menettelytapoja. Useat taloista on suunnattu etelään, jotta asuntoihin tulisi mahdollisimman paljon auringonvaloa. Jotkin Scharounin suunnittelemista taloista sisältävät pyöristettyjä kulmia ja pyöreitä ikkunoita laivamaiseen tyyliin. Alueen pinta-ala on 19,3 hehtaaria ja siellä on 1 370 asuntoa. Asukkaita on nykyään noin 2 800. Ringsiedlung toimi varsinkin toisen maailmansodan jälkeen monien muiden asuntorakentamishankkeiden esikuvana.


title: Grosssiedlung Siemensstadt

text: Ringsiedlung julistettiin 7. heinäkuuta 2008 yhdessä eräiden muiden Suur-Berliinin asuinalueiden kanssa UNESCOn maailmanperintökohteeksi. Ne muodostavat kohteen nimeltä Berliinin modernistiset asuinalueet.


title: English Gardner

text: English Gardner (s. 22. huhtikuuta 1992) on yhdysvaltalainen pikajuoksija. Gardner kuului hopeaa saavuttaneisiin Yhdysvaltain pikaviestijoukkueisiin MM-kilpailuissa Moskovassa 2013 ja Pekingissä 2015. Henkilökohtaisella 100 metrin matkalla hän sijoittui neljänneksi Moskovassa 2013 ja karsiutui välierissä Pekingissä 2015. Hän juoksi kolmannen osuuden olympiakultaa voittaneessa Yhdysvaltojen 4 × 100 metrin viestijoukkueessa Rio de Janeirossa 2016. Samojen kisojen 100 metrillä hän sijoittui seitsemänneksi.


title: English Gardner

text: Gardner voitti 100 metrin Yhdysvaltain-mestaruuden 2013 ja 2016. Hänen ennätyksensä on 100 metrillä 10,74 ja 200 metrillä 22,62.


title: Turun Palloseura (naisten jalkapallo)

text: Turun Palloseuran jalkapallon naisten edustusjoukkue toimii TPS Juniorijalkapallon alaisuudessa ja pelaa Suomen korkeimmalla sarjatasolla Naisten Liigassa. Joukkueen kotikenttä on Turun urheilupuiston yläkenttä.


title: Turun Palloseura (naisten jalkapallo)

text: TPS oli mukana jo naisten SM-sarjan ensimmäisella kaudella vuonna 1974 ja on sen jälkeen pelannut pääsarjassa yhteensä 23 kautta. Seura osallistui naisten SM-kilpailuun myös vuosina 1972 ja 1973, jolloin mestaruus ratkaisiin turnaus- ja cup-muotoisesti. TPS pelasi pääsarjatasolla yhtä kautta lukuun ottamatta vuoteen 1991 saakka, kunnes luopui vuoden 1992 SM-sarjasta ja antoi paikkansa Turun Tovereille.


title: Turun Palloseura (naisten jalkapallo)

text: Seura palasi korkeimmalle sarjatasolle vuonna 2008, jolloin TPS sai Naisten Liigasta luopuneen SC Raision sarjapaikan. Kaudella 2016 TPS saavutti 31 vuoden tauon jälkeen SM-mitalin, kun joukkue sijoittui sarjassa hopealle. Kaudella 2017 TPS sijoittui neljänneksi, kun pronssin vei päätöskierroksen keskinäisen ottelun lisäaikamaalilla HJK.


title: Hufeisensiedlung

text: Hufeisensiedlung (”Hevosenkenkälähiö”) on Berliinin Britzin kaupunginosassa sijaitseva asuinalue, jota pidetään nykyaikaisen kaupunki- ja asuntosuunnittelun merkkipaaluna.


title: Hufeisensiedlung

text: Hufeisensiedlung oli Berliinin ensimmäinen sosiaalisen asuntotuotannon hanke ensimmäisen maailmansodan jälkeen ja se oli tarkoitettu vastavedoksi keisariajalla rakennetuille vuokrakasarmeille. Tavoitteena oli saada vähävaraisille tarkoitettuihin vuokra-asuntoihin mahdollisimman paljon ”valoa, ilmaa ja aurinkoa”. Hufeisensiedlungin suunnittelivat arkkitehdit Bruno Taut ja Martin Wagner. Alue rakennettiin vuosina 1925–1933. Hufeisensiedlung on saanut nimensä lammen ympärille rakennetusta hevosenkengänmuotoisesta keskuskorttelista. Muut talorivit lähtevät siitä säteittäisesti ulospäin. Alueella on runsaasti vehreitä piha-alueita. Rakentamiskustannusten minimoiseksi alueen talojen rakentamisessa käytettiin standardimalleja ja niiden mahdollistamaa sarjatuotantoa. Pitkät kerrostalot ovat kolmikerroksisia, ja niiden ympärille on sijoitettu kaksikerroksisia omakotitaloja. Alueen pinta-ala on 37,1 hehtaaria ja siellä on 1963 asuntoa, joista 472 on omakotitaloja. Hufeisensiedlung suunniteltiin alkujaan 5 000 asukkaalle, mutta nykyisin asukkaita on noin 3 000.


title: Hufeisensiedlung

text: Hufeisensiedlung julistettiin 7. heinäkuuta 2008 yhdessä eräiden muiden Suur-Berliinin asuinalueiden kanssa UNESCOn maailmanperintökohteeksi. Ne muodostavat kohteen nimeltä Berliinin modernistiset asuinalueet.


title: Tori Bowie

text: Tori Bowie (s. 27. elokuuta 1990) on yhdysvaltalainen pikajuoksija ja pituushyppääjä.


title: Tori Bowie

text: Bowie osallistui pituushypyssä Sopotin sisäratojen MM-kisoihin 2014, mutta karsiutui loppukilpailusta. Pekingin MM-kisoissa 2015 hän saavutti pronssia 100 metrin juoksussa ajalla 10,86. Sisäratojen MM-kisoissa 2016 hän sijoittui 60 metrin juoksussa kuudenneksi. Rio de Janeiron olympialaisissa 2016 hän saavutti 100 metrillä hopeaa ajalla 10,83, 200 metrillä pronssia ajalla 22,15 ja juoksi 4 × 100 metrin viestissä ankkuriosuuden kultaa voittaneessa Yhdysvaltojen viestijoukkueessa. Lontoon MM-kilpailuissa 2017 hän voitti kultaa 100 metrillä ajalla 10,85 ja 4 × 100 metrin viestissä, jossa hän juoksi ankkuriosuuden.


title: Tori Bowie

text: Bowie on voittanut kahdeksan Timanttiliigan osakilpailua joista neljä 100 metrillä (Rooma, New York ja Monaco 2014 sekä Doha 2016) ja neljä 200 metrillä (Eugene 2014, New York 2015, Eugene 2016 ja Eugene 2017).


title: ALA-LC

text: ALA-LC-siirtokirjoitus () on Yhdysvaltain kirjastoyhdistyksen ja Kongressin kirjaston ylläpitämä kokoelma kielikohtaisia ohjeita muilla kirjoitusjärjestelmillä kirjoitettavien kielten siirtokirjoituksesta latinalaiseen kirjaimistoon. ALA-LC sisältää ohjeet noin 70 kielen, muun muassa kiinan, japanin, arabian, hindin, bengalin ja venäjän, translitteroimiseen.


title: Mikko Sirén (suunnistaja)

text: Mikko Sirén (s. 24. huhtikuuta 1990 Uusikaupunki) on suomalainen suunnistaja. Hän edustaa Angelniemen Ankkuria, jonka Jukolan Viestin joukkueessa on parhaimmillaan sijoittunut yhdeksänneksi vuonna 2011 Sirén oli Trentinon MM-kilpailuissa 2014 ensimmäistä kertaa mukana Suomen joukkueessa. Henkilökohtaisilla matkoilla hän oli parhaimmillaan 26. pitkällä matkalla. Sirén oli mukana Suomen viidenneksi sijoittuneessa viestijoukkueessa.


title: Tieteellinen teoria

text: Tieteellinen teoria on hyvin perusteltu selitys ilmiölle, joka on saavutettu käyttäen tieteellistä menetelmää ja on toistuvasti vahvistettu havaintojen ja kokeiden kautta. Kuten enimmät (ellei kaikki) tieteelliset tiedon muodot, tieteelliset teoriat ovat luonteeltaan induktiivisia ja pyrkivät olemaan ennustavia ja selittäviä.


title: Tieteellinen teoria

text: Tieteellisen teorian vahvuus riippuu sillä selitettävissä olevien ilmiöiden monimuotoisuudesta sekä sen tyylikkyydestä ja yksinkertaisuudesta (ks. Occamin partaveitsi). Sitä mukaa kun lisää tieteellistä todistusaineistoa kerääntyy, tieteellinen teoria voi tulla hylätyksi tai muutetuksi, jos se ei sovi uusiin empiirisiin havaintoihin – tämän kaltaisissa tilanteissa kaivataan täsmällisempää teoriaa. Tietyissä tapauksissa vähemmän täsmällistä ja muuttamatonta teoriaa voidaan edelleen käyttää teoriana, jos siitä on (pelkästään sen yksinkertaisuuden ansiosta) hyötyä approksimaationa tiettyjen olosuhteiden vallitessa (esim. mekaniikan peruslakien käyttö approksimaationa erityiselle suhteellisuusteorialle nopeuksilla, jotka ovat pieniä suhteessa valon nopeuteen).


title: Tieteellinen teoria

text: Tieteelliset teoriat ovat koeteltavia ja tekevät falsifioitavia ennustuksia. Ne kuvaavat tietystä luonnollisesta ilmiöstä vastuussa olevia kausaalisia tekijöitä ja niitä käytetään selittämään ja ennustamaan fyysisen maailmankaikkeuden piirteitä tai tiettyjä tiedustelun alueita (esim. sähkö, kemia, tähtitiede). Tieteilijät käyttävät teorioita perustana uuden tieteellisen tiedon saavuttamiseksi sekä saavuttamaan teknologian keksimisen ja sairauden parantamisen kaltaisia päämääriä. Tieteelliset teoriat ovat luotetuin, täsmällisin ja kattavin tieteellisen tiedon muoto. Tämä eroaa suuresti “teoria” -termin yleisestä käytöstä, joka viittaa siihen, että jokin on perusteeton ja spekulatiivinen.


title: Tieteellinen teoria

text: Kaiken tieteellisen tiedon (myös teorioiden) ominaispiirre on kyky tehdä falsifioitavia tai koeteltavia ennustuksia. Kyseisten ennustusten merkittävyys ja spesifisyys määrittelevät kuinka potentiaalisesti käyttökelpoinen teoria on. Mahdollinen teoria, joka ei tee yhtäkään havaittavissa olevaa ennustusta, ei ole hyödyllinen teoria. Ennustukset, jotka eivät ole tarpeeksi spesifisiä testattaviksi, eivät myöskään ole hyödyllisiä. Termi "teoria" on tuskin sovellettavissa näissä tapauksissa.


title: Tieteellinen teoria

text: Tiedon kuvauksien joukkoa kutsutaan yleensä teoriaksi vain jos se täyttää seuraavia kriteereitä:


title: Tieteellinen teoria

text: Ensimmäiset kolme kriteeriä ovat kaikista tärkeimmät. Tieteellisinä pidettävät teoriat täyttävät useimmat kriteereistä, ihanteellisesti kaikki. Tämä on totta niinkin vakiintuneille teorioille kuin erityinen ja yleinen suhteellisuusteoria, kvanttimekaniikka, laattatektoniikka, synteettinen evoluutioteoria ym.


title: Tieteellinen teoria

text: Tieteelliseen menetelmään liittyy hypoteesien ehdottaminen ja testaaminen niin, että ensin ennustetaan hypoteesin perusteella tulevien kokeiden lopputulokset ja sitten tehdään kyseiset kokeet ennustusten todenperäisyyden tarkistamiseksi. Tämä tuottaa todistusaineistoa joko hypoteesin puolesta tai sitä vastaan. Kun riittävän paljon kokeellista aineistoa on kerääntynyt tietyllä tiedustelun alueella, tieteilijät voivat ehdottaa mahdollisimman suurta osaa aineistoa kattavaa, selittävää kehystä. Myös selitystä testataan. Jos selitys täyttää vaaditut kriteerit (ks. yllä), silloin selityksestä tulee teoria. Tämä voi viedä useita vuosia, koska riittävän todistusaineiston kerääminen voi olla vaikeata tai monimutkaista.


title: Tieteellinen teoria

text: Sitten kun kaikki kriteerit täyttyvät, selityksestä tulee laajasti hyväksytty tieteilijöiden keskuudessa (ks. tieteellinen konsensus) parhaana mahdollisena selityksenä ainakin joillekin ilmiöille. Se olisi silloin tehnyt ennustuksia, joita edelliset teoriat eivät kyenneet selittämään tai eivät kyenneet ennustamaan täsmällisesti. Se olisi myös kestänyt väärentämisen yrityksiä. Tieteellinen yhteisö olisi arvioinut todistusaineiston vahvuutta ja lukuisat itsenäiset tutkijaryhmät olisivat toistaneet tärkeimmät kokeet.


title: Tieteellinen teoria

text: Teorioiden ei tarvitse olla täydellisen täsmällisiä, jotta niistä olisi hyötyä. Esimerkiksi mekaniikan peruslakien tekemien ennustusten tiedetään olevan epätäsmällisiä suhteellisuusteorian alueella, mutta ne ovat lähes täysin oikeassa suhteellisen alhaisilla nopeuksilla. Kemiassa on olemassa useita teorioita happo-emäsreaktioille, kukin antaen hyvin erilaisen selityksen happojen ja emästen käyttäytymiselle, mutta kyseiset teoriat ovat silti erittäin hyödyllisiä kun ennustamme happojen ja emästen käyttäytymistä. Minkä tahansa tieteellisen tiedon tavoin, mikään teoria ei voi koskaan olla täysin varma, koska tulevat kokeet voivat olla ristiriidassa teorian tekemien ennustusten kanssa. Tästä huolimatta, tieteellisen konsensuksen tukemilla teorioilla on suurin varmuuden taso, jonka mikään tieteellinen tieto voi saavuttaa; esimerkkeinä se, että kaikki kappaleet ovat painovoiman vaikutuksen alaisia ja se, että kaikki elämä maapallolla on polveutunut yhteisestä esivanhemmasta.


title: Tieteellinen teoria

text: Jos teoriaa tukee riittävän vahva todistusaineisto, se voidaan hyväksyä vaikka kaikkia sen tekemiä merkittäviä ennustuksia ei olisi testattu. Jotkut kokeet voivat esimerkiksi olla hyvin epäkäytännöllisiä tai teknisesti vaikeita toteuttaa. Tämän vuoksi teoriat voivat tehdä ennustuksia, joita ei ole vielä tarkistettu tai todistettu vääriksi; näissä tapauksissa, ennustettuja lopputuloksia voidaan kuvailla epävirallisesti sanalla "teoreettinen". Näitä ennustuksia voidaan testata myöhemmin. Jos ennustukset osoittautuvat vääriksi, tämä voi johtaa teorian korjaukseen tai sen hylkäämiseen.


title: Tieteellinen teoria

text: Jos teorian ennustuksien kanssa ristiriidassa olevia kokeellisia tuloksia havaitaan, tieteilijät ensin arvioivat oliko kokeen suunnitelma järkevä. Jos kokeen suunnitelmasta ei löydetä virheitä, tieteilijät yrittävät toistaa kokeet itsenäisesti. Tämän jälkeen aletaan etsiä tapoja, joilla teoriaa voitaisiin mahdollisesti parantaa. Ratkaisu voi vaatia pieniä tai suuria muutoksia teoriaan. Lopputuloksena voi myös olla, että teoriaa ei muuteta lainkaan jos tyydyttävä selitys löytyy teorian jo olemassa olevasta kehyksestä. Teorioista tulee ajan myötä parempia kun peräkkäiset muutokset rakentuvat toistensa päälle ja ne saavuttavat suuremman täsmällisyyden ennustamisen suhteen. Tieteellisestä tiedosta tulee siten ajan myötä täsmällisempää koska jokaisen teorian uuden version (tai täysin uuden teorian) täytyy olla ennustavampi ja selittävämpi kuin sitä edeltänyt versio.


title: Tieteellinen teoria

text: Jos teoriaan tehdyt muutokset vaikuttavat riittämättömiltä uusien löydöksien selittämiseksi, silloin voidaan tarvita uusi teoria. Teorioiden korvaukset tapahtuvat kuitenkin paljon harvemmin kuin teorioiden muutokset koska tieteellinen tieto on yleisesti ottaen kestävää. Vanhaa teoriaa käytetään kuitenkin siihen asti kun uusi teoria on ehdotettu ja hyväksytty. Tämä on siksi koska se on edelleen paras tarjolla oleva selitys lukuisille muille ilmiöille; teorian ennustuskyky on varmennettu muissa konteksteissa. Esimerkiksi vuonna 1859 tiedettiin, että Merkuriuksen perihelin kiertyminen rikkoi mekaniikan peruslakeja, mutta teoria säilyi parhaana selityksenä kunnes yleiselle suhteellisuusteorialle kerääntyi riittävästi todistusaineistoa. Muutosten sykli johtaa siihen, että lukuisten eri tieteilijöiden panokset sisällytetään teoriaan ajan myötä vaikka sen olisi aluksi ehdottanut yksi tai useampi henkilö.


title: Tieteellinen teoria

text: Muutosten jälkeen hyväksytty teoria kykenee selittämään useampia ilmiöitä ja sillä on suurempi ennustuskyky (jos sillä ei olisi, muutoksia ei olisi tehty); tämä uusi selitys on tämän jälkeen avoin uusille muutoksille tai korvaukselle. Jos teoria ei tarvitse muutoksia toistetuista kokeista huolimatta, tämä viittaa siihen, että teoria on hyvin täsmällinen. Tämä tarkoittaa myös, että hyväksytyt teoriat keräävät todistusaineistoa ajan myötä. Se kuinka pitkään teoria (tai mikä tahansa sen periaatteista) on hyväksytty viittaa sitä tukevan todistusaineiston vahvuuteen.


title: Tieteellinen teoria

text: Sekä tieteelliset lait että tieteelliset teoriat ovat tieteellisen menetelmän tuotteita. Kummatkin ovat hypoteesien muodostamisen ja testaamisen lopputuloksia ja voivat ennustaa luonnollisen maailman ilmiöitä. Kummatkin ovat yleensä hyvin tuettuja havainnoilla ja/tai kokeellisilla todisteilla. Tieteelliset lait ovat kuitenkin selittäviä selostuksia siitä, miten luonto tulee käyttäytymään tietyissä olosuhteissa. Tieteelliset teoriat ovat laajempia ja antavat kattavia selityksiä siitä miten luonto toimii ja siitä miksi se ilmaisee tiettyjä ominaisuuksia. Teorioita tukee lukuisista lähteistä peräisin olevat todistusaineistot ja ne voivat sisältää yhden tai useampia lakeja.


title: Tieteellinen teoria

text: On yleinen väärinkäsitys, että tieteelliset teoriat ovat alkeellisia ideoita, joista ajan saatossa tulee tieteellisiä lakeja kun tarpeeksi todistusaineistoa on kerääntynyt. Teoria ei muutu tieteelliseksi laiksi uusien tai parempien todisteiden kerääntymisen kautta. Teoria tulee aina olemaan teoria ja laki tulee aina olemaan laki. Sekä teoriat että lait on mahdollista osoittaa vääriksi niiden kanssa ristiriidassa olevalla todistusaineistolla.


title: Tieteellinen teoria

text: Teoriat ja lait ovat myös käsitteellisesti erillisiä hypoteeseista. Toisin kuin hypoteeseihin, teorioihin ja lakeihin voidaan yksinkertaisesti viitata tieteellisinä tosiasioina. Tieteessä teoriat ovat kuitenkin käsitteellisesti erillisiä tosiasioista vaikka ne olisivat hyvin tuettuja. Esimerkiksi evoluutio on sekä teoria että tosiasia.


title: Krasnojarskin vesivoimalaitos

text: Krasnojarskin vesivoimalaitos () on suuri vesivoimalaitos Siperiassa Krasnojarskin aluepiirissä varta vasten perustetun Divnogorskin kaupungin läheisyydessä Krasnojarskin pohjoispuolella. Vesivoimalaa varten Jenisei padottiin vuosien 1956–1963 välillä. Elokuussa 1959 padon kohdalle heitettiin suuri kivi, johon oli hakattu teksti "Alistu, Jenisei". Voimalaitos on valmistunut ennen vielä suurempaa, ylempänä Jeniseillä sijaitsevaa Sajano-Šušenskajan voimalaitosta, jossa tapahtui 75 henkeä vaatinut onnettomuus vuonna 2009.


title: Krasnojarskin vesivoimalaitos

text: Krasnojarskin voimalaitosta ohittamaan on rakennettu laivahissi, joten se ei estä vesiliikennettä joella. Voimalaitoksen teho on 6 000 megawattia. Padon korkeus on 120 metriä.


title: Lyoness

text: Lyoness on 47 maassa toimiva ostoyhteisö ja kanta-asiakasohjelma. Sillä on maailmanlaajuisesti noin 80 000 yhteistyöyritystä ja yli 300 000 toimipistettä. Jäseniä Lyonessilla on 8,2 miljoonaa. Yhtiö on perustettu Itävallassa vuonna 2003. Lyoness International AG:n pääkonttori sijaitsee Buchsissa, St. Gallenin kantonissa, Sveitsissä. Lyoness työllistää kansainvälisesti 1 200 henkilöä.


title: Lyoness

text: Lyonessin toiminnan laillisuutta on tutkittu useissa maissa, ja se on tuomittu palauttamaan rahoja jäsenilleen Itävallassa. Huhtikuussa 2016 Wienin aluetuomioistuin vapautti Lyoness Europe AG:n ja toimitusjohtaja Hubert Freidlin kaikista Lyonessin liiketoimintaan kohdistuneista syytteistä Itävallassa. Yhtiö on sittemmin haastettu oikeuteen edelleen entisten jäsenten toimesta ja tuomittu palauttamaan 'premium'-jäsenyydestä maksettuja rahoja ja WKSTA (White Collar Crimes and Corruption” Public Prosecutor’s Office) on haastanut Lyonessin oikeuteen toisella rikosnimikkeellä.


title: Lyoness

text: Lyonessin jäsenehtoja on kyseenalaistettu ja osia siitä on todettu laittomiksi Puolassa. Huhtikuussa 2016 Lyoness kuitenkin ilmoitti Puolassa tavarataloketju Carrefourin tarjoavan jatkossa ruokamarketeissaan jäsenetuja Lyoness-korttia vastaan. Carrefour on Euroopan suurin ja maailman toiseksi suurin tavarataloketju.


title: Lyoness

text: Lyoness Finland Oy perustettiin joulukuussa 2011. Yhtiön toimisto sijaitsee Vantaalla, ja se työllistää seitsemän henkilöä. Lyoness-yhteistyöyrityksiä on Suomessa 501 ja kuluttajajäseniä 55 500 (12/2017).


title: Lyoness

text: Lyonessilla on kolme liiketoimintamallia: ostoyhteisö, kanta-asiakasohjelma ja monitapamarkkinointi.


title: Lyoness

text: Lyonessin kuluttajajäsenyys on ilmainen. Jäsenet keskittävät ostojaan Lyoness-yhteistyöyrityksiin, joita löytyy kaikilta toimialoilta. Jäsenedut muodostuvat seuraavasti:


title: Lyoness

text: Cashback: ostamalla yhteistyöyrityksestä jäsen saa rahaa takaisin aina 5 prosenttiin asti riippuen yrityksestä ja toimialasta. Kun jäsenelle on kertynyt rahaa omalle Lyoness-tililleen 10 euroa, siirretään summa jäsenen pankkitilille.


title: Lyoness

text: Shopping Points: Jokainen yhteistyöyrityksestä tehty ostos kerryttää jäsenille myös Shopping Pointseja, joita voi käyttää yhteistyöyritysten tarjoamiin SP-dealeihin.


title: Lyoness

text: Friendship-bonus: Kertomalla Lyonessista ystävälleen jäsenellä on mahdollisuus saada myös Friendship-bonusta kaikista ystävänsä tekemistä ostoista Lyoness-yhteistyöyrityksissä. Bonusta on mahdollisuus saada kahdesta tasosta eli ystävän ja myös ystävän ystävän tekemistä ostoista.


title: Lyoness

text: Yhteistyöyritykselle Lyoness tarjoaa maailmanlaajuista kanta-asiakasohjelmaa. Ohjelma on suunnattu erityisesti pk-sektorin yrityksille. Yrityksillä on mahdollisuus liittyä Lyonessiin vain kortin vastaanottopisteeksi tai ottaa käyttöönsä koko kanta-asiakasohjelma ja jakaa oman yrityksensä logolla varustettua kanta-asiakaskorttia. Kanta-asiakasohjelman avulla yhteistyöyritys saa työkaluja markkinointiin.


title: Lyoness

text: "Suosittelumarkkinointi"


title: Lyoness

text: Lyonessin markkinointiin on jokaisella mahdollisuus osallistua suosittelumarkkinoinnin kautta. Perusajatuksena on kertoa Lyonessin tarjoamista mahdollisuuksista kuluttajille ja potentiaalisille yrityksille. Oman markkinan rakentajalle maksetaan komissiota syntyneestä ostovolyymista omassa ostoyhteisössä.


title: Lyoness

text: Suosittelumarkkinointiin Lyoness perusti vuonna 2014 oman tytäryrityksen Lyconetin, jonka tarkoituksena on siis edistää brändia Lyoness.


title: Lyoness

text: Lyoness hyödyntää markkinoinnin eri keinoja liiketoimintansa kehittämiseen. Yrityksen käytössä ovat ainakin seuraavat markkinoinnin keinot.


title: Lyoness

text: Suosittelumarkkinointiin Lyoness perusti vuonna 2014 oman tytäryrityksen Lyconetin, jonka tarkoituksena on siis edistää Lyoness brändiä.


title: Lyoness

text: "Online ja mobiilimarkkinointi"


title: Lyoness

text: Lyoness –jäsenille on tarjolla ilmainen mobiilisovellus, josta löytyvät muun muassa lähialueen yhteistyöyritykset tarkkoine sijaintitietoineen, oma Lyoness –kortti, yritysten tarjoamat Shopping Point Dealit, pääsyn Online -kauppoihin ja jäsenen Lyoness tilin saldo.


title: Lyoness

text: Nettisivut on käännetty jokaisen maan omalle kielelle. Nettisivujen kautta jäsenellä tai yhteistyöyrityksellä on pääsy omalle profiilisivulleen. Nettisivuilla yhteistyöyrityksillä on myös mahdollista markkinoida omia tuotteittaan.


title: Lyoness

text: "Perinteinen mediamarkkinointi"


title: Lyoness

text: Markkinan kehittyessä riittävän suureksi Lyoness tekee myös perinteistä tv- ja kattomainontaa. Näin on tapahtunut muun muassa Itävallassa, Italiassa ja Virossa.


title: Lyoness

text: Lyonessilla on kaksi omaa hyväntekeväisyysjärjestöä:


title: Lyoness

text: "Child & Family Foundation -säätiö" tukee sosiaalisia ja koulutushankkeita vähäosaisille lapsille ja perheille.


title: Lyoness

text: "Greenfinity Foundation -säätiö" keskittyy ympäristönsuojeluun.


title: Lyoness

text: Lyoness International AG -konserniin kuuluu useita kansallisia tytäryrityksiä neljällä eri mantereella. Päätehtävänä on huolehtia Lyoness-jäsenistä, yhteistyöyrityksistä ja markkinointiyhtiö Lyconetin itsenäisistä edustajista kussakin maassa. Lyoness International AG:ta tukee palveluyhtiö Lyoness Group AG, joka vastaa esimerkiksi tuotekehityksestä ja palvelusta.Lyoness on saanut osakseen kritiikkiä johtuen suosittelumarkkinointiin perustustuvasta liiketoimintamallista. Yhtiön liiketoimintaan on kohdistunut viranomaistutkintaa Australiassa, Itävallassa, Norjassa, Ruotsissa ja Saksassa.


title: Lyoness

text: Itävallassa Lyoness on tuomittu palauttamaan 6000€ entiselle jäsenelleen, tuomioistuin totesi yhtiön markkinoinnin olleen harhaanjohtavaa. Mies oli ostanut 3 kpl 2000:n euron "Lyoness businesspaketteja" joille oli luvattu 18000 euron tuottoja.


title: Lyoness

text: Yhdysvalloissa ja Kanadassa julkaistuista tuloslaskelmista selviää miten Lyonessin käyttäjien tienistit (komissiot) jakautuvat 'käyttäjätasojen' mukaan. Jäsenten tienistien mediaani on 0.035€ ($0,04) mutta keskiarvo silti 98e. Lähes puolet (46%) käyttäjistä tienaa 0€ kun rahat valuvat korkeilla 'tasoilla' oleville käyttäjille, joita on alle 1% jäsenistöstä.


title: Lyoness

text: Portugalissa paikallinen kuluttajansuojaviranomainen on kehottanut ihmisiä välttämään Lyonessin tytäryhtiötä Lyconetiä, koska se vaikuttaa heidän mukaansa pyramidihuijaukselta.


title: Lyoness

text: Syyskuussa 2014 Norjan rahapelitarkastuslaitos lopetti tutkinnat Lyonessia kohtaan todettuaan sen liiketoiminnan lailliseksi. Vuonna 2017 sama viranomainen haastoi Lyonessin uudelleen oikeuteen todeten sen edelleen olevan laiton pyramidihuijaus.


title: Lyoness

text: Joulukuussa 2015 Ruotsissa tutkinnat Lyonessia kohtaan lopetettiin, kun liiketoiminta todettiin lailliseksi.


title: Lyoness

text: Marraskuussa 2015 Itävallan rikostuomioistuin luopui kaikista syytteistä Lyoness Europe AG:ta ja sen toimitusjohtaja Hubert Freidlia kohtaan. Syyttäjä valitti tuomiosta, mutta huhtikuussa 2016 Wienin aluetuomioistuin kumosi syytteet uudelleen eikä kyseisestä tuomiosta voi enää valittaa. Yhtiötä vastaan on nostettu uusia kanteita vuosien 2016 ja 2017 aikana, mutta niiden käsittely on kesken.


title: Klubiteatteri

text: Klubiteatteri on vuonna 2014 perustettu kevyen viihteen teatteri Helsingissä. Ohjelmisto koostuu improvisaatiosta, teatterista, stand upista, taikuudesta, monologeista, kabareesta ja musiikista. Klubiteatterin perustajia ovat Roope Salminen, Kalle Lindroth ja Sasu Paakkunainen.


title: Klubiteatteri

text: Klubiteatteri toimi alkuun LeBonk-ravintolan tiloissa Yrjönkadulla. Syksyksi 2015 se muutti Virgin Oilin tiloihin.


title: Kahlil Gibran’s The Prophet

text: Kahlil Gibran’s The Prophet on syyskuussa 2014 ensi-iltansa saanut, mutta laajempaan levitykseen vuonna 2015 julkaistu animaatioelokuva. Elokuva perustuu Kahlil Gibranin vuonna 1923 julkaistuun runokirjaan "Profeetta". Elokuvan pääohjaajana sekä käsikirjoittajana toimii "Leijonakuninkaan" toinen ohjaaja Roger Allers. Kirjan eri lukujen pohjalta tehtyjen segmenttien ohjauksista vastaavat erilaisia tyylisuuntia edustavat animaatio-ohjaajat ympäri maailmaa, muiden muassa Paul ja Gaëtan Brizzi, Joan C. Gratz, Mohammed Saeed Harib, Tomm Moore, Nina Paley, Bill Plympton, Joann Sfar sekä Michal Socha.


title: Kahlil Gibran’s The Prophet

text: Elokuvassa alkuperäisen runokirjan ympärille rakennettu tarina kertoo epätavallisesta ystävyydestä nuoren kapinoivan tytön sekä "vallankumouksellisuudesta" syytetyn ja vangitun runoilijan välillä. Elokuvaa varten kirjan 26 runoa on tiivistetty 8 eri osaan, joista kaikilla on eri segmenttiohjaajat. Allers vastaa elokuvan kokonaisuudesta, käsikirjoituksesta, taustatarinan ohjauksesta sekä eri osien yhteensopivuudesta.


title: Kahlil Gibran’s The Prophet

text: Elokuva esiteltiin osin keskeneräisenä erikoisnäytöksessä Cannesin elokuvajuhlilla toukokuussa 2014. Varsinaisen ensi-iltansa elokuva sai Toronton elokuvajuhlilla syyskuussa 2014.


title: Kahlil Gibran’s The Prophet

text: Helmikuussa 2015 elokuva sai Yhdysvaltain levittäjäkseen GKIDSin, joka on aiemmin tuonut maahan muun muassa Hayao Miyazakin elokuvia. Euroopassa levityksestä vastaa Wild Bunch. Suomessa elokuva ei ole ollut eikä tiettävästi ole tulossa teatterilevitykseen muutamaa festivaalinäytöstä lukuun ottamatta syksyllä 2015.


title: Kahlil Gibran’s The Prophet

text: Elokuvan Yhdysvaltain ensi-ilta oli 7. elokuuta 2015. Elokuvaa esitettiin ensimmäisen viikonlopun ajan New Yorkissa sekä Los Angelesissa, jonka jälkeen se sai asteittaisen laajemman levityksen.


title: Kahlil Gibran’s The Prophet

text: "Kahlil Gibran's The Prophet" on ehdolla vuoden 2015 parhaan pitkän animaatioelokuvan, parhaan ohjauksen sekä parhaan leikkauksen Annie-palkinnon saajaksi.


title: Kahlil Gibran’s The Prophet

text: Elokuva julkaistiin digitaaliseen jakeluun 19. tammikuuta 2016 ja DVD:nä/Blu-rayna 2. helmikuuta 2016.


title: Prophet

text: Prophet tai The Prophet voi tarkoittaa ainakin seuraavia:


title: Etelä-Sikkim

text: Etelä-Sikkim (, ) on yksi Intian Sikkimin osavaltion neljästä piirikunnasta. Se rajautuu lännestä Länsi-Sikkimiin, pohjoisesta Pohjois-Sikkimiin, idästä Itä-Sikkimiin ja etelästä Länsi-Bengaliin.


title: Etelä-Sikkim

text: Piirikunnassa oli vuoden 2011 väestönlaskennassa asukasta.


title: Sisteron

text: Sisteron on kunta Kaakkois-Ranskassa Alpes-de-Haute-Provencen departementissa Provence-Alpes-Côte d’Azurin alueella. Sitä kutsutaan Provencen portiksi. Kaupunkinäkymää hallitsee suuri Sisteronin linnoitus, "Citadelle de Sisteron". Sitä on rakennettu vuosisatojen ajan, ja myös Vauban on tehnyt siihen parannuksia.


title: Itä-Sikkim

text: Itä-Sikkim (, ) on yksi Intian Sikkimin osavaltion neljästä piirikunnasta. Se rajautuu pohjoisesta Pohjois-Sikkimiin, lännestä Etelä-Sikkimiin, etelästä Länsi-Bengaliin ja idästä Kiinaan ja Bhutaniin.


title: Itä-Sikkim


title: Länsi-Sikkim

text: Länsi-Sikkim (, ) on yksi Intian Sikkimin osavaltion neljästä piirikunnasta. Se rajautuu lännestä Nepaliin, pohjoisesta Pohjois-Sikkimiin, idästä Etelä-Sikkimiin ja etelästä Länsi-Bengaliin.


title: Länsi-Sikkim


title: Pohjois-Sikkim

text: Pohjois-Sikkim (, ) on yksi Intian Sikkimin osavaltion neljästä piirikunnasta. Se rajautuu pohjoisesta ja idästä Kiinaan, lännestä Nepaliin ja etelästä Länsi-, Etelä- ja Itä-Sikkimiin.


title: Pohjois-Sikkim


title: Thrinaxodon

text: Thrinaxodon (nimen merkitys: "”atrainhammas”") on sukupuuttoon kuollut kynodontteihin kuuluva terapsidisuku. Se eli varhaistriaskaudella noin 252–251 miljoonaa vuotta sitten. Varhaisimmat löydot saattavat olla permikauden puolelta. Sukuun luetaan nykyään vain yksi laji, "Thrinaxodon liorhinus", sillä "”Thrinaxodon” brasiliensista" ei tarkempien tutkimusten valossa voida enää lukea "Thrinaxodon"-sukuun, sillä se on läheisempää sukua nisäkäsmäisemmille kynodonteille kuin "Thrinaxodon liorhinusille". Nyttemmin "”Thrinaxodon” brasiliensis" on siirretty omaan sukuunsa "Prozostrodon", nimellä "Prozostrodon brasiliensis". "Thrinaxodonin" fossiileja on löydetty eteläisetä Afrikasta ja Etelänapamantereelta.


title: Thrinaxodon

text: "Thrinaxodon" oli lihansyöjä ja vastasi kooltaan nykyistä kettua. Suurimpien yksilöiden kallon pituus on noin 96 mm. Eräiden tutkimustulosten mukaan "Thrinaxodonilla" saattoi olla viikset ja mahdollisesti myös karvapeite. "Thrinaxodon" sieti sääolojen heilahtelua paremmin kuin samaan aikaan varhaistriaskauden alussa elänyt kynodontti "Galesaurus", sillä "Thrinaxodonin" luista puuttuvat kasvurenkaat. Täten sen kasvunopeus ei vuoden mittaan hidastunut tai pysähtynyt huonompina aikoina toisin kuin "Galesaurusin" kasvunopeus. Kuten useat muutkin kynodontit, "Thrinaxodon" osasi kaivaa koloja.


title: Thrinaxodon

text: "Thrinaxodon" kuuluu kladiin Epicynodontia ja heimoon Thrinaxodontidae. Se on siis esimerkiksi läheisempää sukua nisäkkäille kuin varhaisemmille "Dvinia"- ja "Procynosuchus"-kynodonteille, mutta ei niin läheistä kuin vaikkapa "Cynognathus", joka kuuluu Eucynodontiaan.


title: Thrinaxodon

text:
Muokattu Botha et al. (2007):
J. A. Hopson (2001):


title: Krasnojarskin aluepiirin lippu

text: Krasnojarskin aluepiirin lippu on Krasnojarskin aluepiirin tunnus. Siinä on punaisella pohjalla Krasnojarskin aluepiirin vaakuna. Lippu otettiin käyttöön 16. maaliskuuta 2000.


title: Primorjen aluepiirin lippu

text: Primorjen aluepiirin lippu on Primorjen aluepiirin tunnus. Siinä valkoinen viistopalkki erottaa alempana sijaitsevan sinisen alueen sekä ylempänä sijaitsevan punaisen alueen, jossa on vasemmassa yläkulmassa kultainen siperiantiikeri, jollainen löytyy myös Primorjen aluepiirin vaakunasta.


title: Primorjen aluepiirin lippu

text: Lipun mittasuhteet ovat 2:3 ja se otettiin käyttöön 22. helmikuuta 1995.


title: Stavropolin aluepiirin lippu

text: Stavropolin aluepiirin lippu on Stavropolin aluepiirin tunnus. Siinä on keltaisella pohjalla valkoinen pohjoismainen risti, jonka keskellä on Stavropolin aluepiirin vaakuna.


title: Stavropolin aluepiirin lippu

text: Lipun mittasuhteet ovat 2:3 ja se otettiin käyttöön 15. huhtikuuta 1997.


title: Saint Thomas (täsmennyssivu)

text: Saint Thomas on usean paikan nimi:


title: Tammijärvi–Hauha

text: Tammijärvi–Hauha on kahden samalla korkeudella olevan järven pienehkö vesiallas Luhangan alueella Keski-Suomessa. Järvet ovat osa Kymijoen päävesistöä. Vedet laskevat pikkujärvien ja lampien sekä Tammijoen kautta Päijänteeseen.


title: Jouko Mäkinen

text: Jouko Mäkinen Oy oli suomalainen huonekalualan yritys, joka toimi vuodesta 1953 emoyhtiönsä Grahn-yhtymän konkurssiin asti vuonna 1986. Se tunnettiin erityisesti "MackFinn"-kirjahyllyistään.


title: Jouko Mäkinen

text: Huonekalutehdas Jouko Mäkinen Ky perustettiin Jurvaan vuonna 1965. Se aloitti seudulle tyypilliseen tapaan tyylihuonekalujen valmistajana, mutta siirtyi sittemmin levypintaisiin tuotteisiin, erityisesti kirjahyllystöihin.


title: Jouko Mäkinen

text: Vuonna 1971 Jouko Mäkinen Oy sai vientitoimintansa kasvuun toimittamalla sisustuksen Tallinnan Viru-hotelliin.


title: Jouko Mäkinen

text:
Grahn-yhtymä osti Jouko Mäkinen Oy:n vuonna 1977. Samana vuonna Jouko Mäkinen Oy:öön fuusioitiin Grahn-yhtymään kuulunut Haukivuoren vanhaa sahaa hallinnoinut Kyyvesi Oy ja vuonna 1978 osia Lepokalusto Oy:n konkurssipesästä.
Jouko Mäkisen tytäryhtiönä oli myös vuonna 1975 perustettu Jurvan Jousi Oy, yhä toimiva jousitehdas Jurvassa.


title: Jouko Mäkinen

text: Kun Grahn-yhtymä meni konkurssiin 1986, Jouko Mäkinen Oy:n kirjahyllytuotantoa jatkoi Jurvassa MackFinn Teollisuus Oy vuoteen 2013 asti.


title: Joan Robinson

text: Joan Violet Robinson (1903–1983) oli brittiläinen ekonomisti ja vankka John Maynard Keynesin muotoileman talouspolitiikan kannattaja.


title: Joan Robinson

text: Robinson valmistui Cambridgen yliopistosta ja siellä hän myös työskenteli professorina. Tunnetuimmassa teoksessaan "Economics of Imperfect Competition" (Epätäydellisen kilpailun taloustiede, 1931) hän tuo lisäyksenä täydellisen kilpailun periaatteen rinnalle epätäydelliseen kilpailun, jossa ostopäätökseen vaikuttavat kuluttajien mieltymykset, tuotedifferointi ja mainonta. Muutamat hänen kirjoistaan onnistuivat kansanomaistamaan keynesiläisyyttä niin, että sen ajatukset omaksuttiin laajasti. Uransa loppuvaiheessa Robinson pyrki yhä kauemmas talousteorioiden valtavirrasta esimerkisi kapitalismin pitkän aikavälin kasvun tutkimukseen.


title: EPA-traktori

text: EPA-traktorit ovat Ruotsin lainsäädännön tuntemia autoista rakennettuja liikennetraktoreita, joiden suurin sallittu nopeus on 30 km/h. Niitä saavat ajaa 15 vuotta täyttäneet henkilöt. EPA-traktorit ovat Ruotsissa suosittuja erityisesti Tornionjokilaaksossa. EPA-traktorin lisäksi Ruotsin lainsäädäntö tuntee samantyyppisen A-traktorin.


title: EPA-traktori

text: Ensimmäiset EPA-traktorit rakennettiin Ruotsissa jo 1930-luvulla. Hintansa ja yksinkertaisuutensa vuoksi ne saivat nimensä EPA-halpatavarataloketjun mukaan. Viranomaiset pitivät EPA-traktoreita kuitenkin vaarallisena liikenteessä ja kielsivät ne vuonna 1975. Koska ajoneuvoja oli kuitenkin liikenteessä suuria määriä, tehtiin myöhemmin päätös, että ennen 1. huhtikuuta 1975 rekisteröidyillä EPA-traktoreilla saa edelleen ajaa. Nykyään EPA-traktorit ovat osa Ruotsin kansallista ajoneuvoluokittelua, koska ne olivat maan lainsäädännössä jo ennen EU-jäsenyyttä.


title: EPA-traktori

text: Suomessa EPA-traktorit luokitellaan henkilöautoiksi, mutta niitä ei voi saada rekisteriin, koska ajoneuvoa on muutettu liian paljon. Ruotsissa rekisteröidyllä EPA-traktorilla ajaminen Suomessa vaatii B-luokan ajokortin. Huhtikuussa 2014 kansanedustaja Simo Rundgren teki kirjallisen kysymyksen EPA-traktoreiden hyväksymisestä myös Suomessa, koska hän piti niitä mopoautoja turvallisempina.


title: Lepo Product

text: Lepo Product Oy on Lahdessa toimiva suomalainen huonekalualan yritys, joka tunnetaan julkisten tilojen ja matkustajalaivojen kalustajana. Se on aiemmin tunnettu myös nimillä Lepokalusto ja Lepofinn, kutsumanimenä aina Lepo.


title: Lepo Product

text: Lepon perusti Aake Anttila vuonna 1953 nimellä "Lahden Lepokalusto Oy", ja alussa tehtaalla valmistettiin joustinpatjoja, vuodesohvia ja lepotuoleja.


title: Lepo Product

text: 1960-luvun alussa Lepo suuntautui julkisten tilojen kalustamiseen ja yhteistyöhön sisustusarkkitehtien kanssa. Sen ensimmäisiä julkiskalustemallistoja oli yhä tuotannossa oleva professori Yrjö Kukkapuron suunnittelema "Moderno", joka raivasi Lepolle tilaa vientimarkkinoilla ja laivasisustuksissa. Suomalaisten ravintoloiden yleisin tuoli 1970-luvulla oli vientimenestystäkin saanut puutuoli, Erik Uhleniuksen suunnittelema "Pixen".


title: Lepo Product

text: Yritys kaatui konkurssiin 1978, mutta sen työtä jatkoi Grahn-konserniin kuulunut huonekalutehdas Jouko Mäkinen Oy, joka puolestaan meni emoyhtiönsä mukana konkurssiin 1987. Villähteellä Lepon toimintaa jatkoi Lepofinn Oy, joka teki konkurssin vuonna 1991. Sen toimintaa jatkaa nykyinen Lepo Product Oy. Jurvassa Jouko Mäkisen toimintaa jatkoi MackFinn Teollisuus Oy konkurssiinsa vuoteen 2013 saakka.


title: Lepo Product

text: Lepon pääsuunnittelijana on vuodesta 1991 toiminut sisustusarkkitehti Kaarle Holmberg. Muita yrityksen käyttämiä suunnittelijoita ovat vuosikymmenten varrella olleet Kari Asikainen, Elina Hakala, Pentti Hakala, Risto Halme, Antti Kotilainen, Esko Pajamies ja Ahti Taskinen.


title: Eero Hiekkala

text: Eero Hiekkala, sukunimi vuoteen 1906 "Hoffrén" (29. heinäkuuta 1893 Kuopion maalaiskunta – 9. marraskuuta 1942 Kuopio) oli suomalainen Maalaisliiton maakuntalehtien päätoimittaja. Hiekkala käytti myös nimimerkkejä "Eero", "Juhani" ja "Maan-Jussi".


title: Eero Hiekkala

text: Hiekkalan vanhemmat olivat maanviljelijä Pekka Hoffrén ja Johanna Väänänen. Hän valmistui kansakoulunopettajaksi Kajaanin opettajaseminaarista 1915.


title: Eero Hiekkala

text: Hiekkala toimi Lalli-lehden päätoimittajana 1918–1922 ja Turunmaa-lehdessä ensin toimitussihteerinä ja sitten päätoimittajana 1923–1929. Hiekkala oli Savon Sanomat-lehden päätoimittajana vuodesta 1929 alkaen. Hiekkalan päätoimittajakaudella Savon Sanomista tuli Savon johtava maakuntalehti.


title: Eero Hiekkala

text: Eero Hiekkala oli naimisissa vuodesta 1924 Anni Helena Toivosen kanssa.


title: Eero Hiekkala

text: Päätoimittaja ja kansanedustaja Lassi Hiekkala oli Eero Hiekkalan vanhempi veli.


title: J Balvin

text: José Álvaro Osorio Balvín (s. 7. toukokuuta 1985), tunnetaan paremmin nimellä J Balvin, on kolumbialainen reggaetonlaulaja. Balvin syntyi Antioquian suurimmassa kaupungissa Medellínissä, jossa hän innostui nuoressa iässä rap, dancehall, champeta ja bachatamusiikista. Hänet tunnetaan esimerkiksi kappaleista "Yo Te Lo Dije" ja "Tranquila".


title: J Balvin

text: AlbumitSingletVierailevana artistina


title: Li Jinzhe

text: Li Jinzhe (s. 1. syyskuuta 1989) on kiinalainen pituushyppääjä. Hänen ennätyksensä on vuonna 2014 hypätty 847. Li voitti hopeaa sisäratojen MM-kisoissa Sopotissa tuloksella 823 vuonna 2014. Aasian mestaruus hänellä on vuodelta 2009 Kantonista. Li edusti Kiinaa vuoden 2012 kesäolympialaisissa Lontoossa, jossa hän jäi karsintaan hypättyään vain 777. Li on 192 senttimetriä pitkä ja painaa 78 kilogrammaa.


title: Yandel

text: Llandel Veguilla Malavé (s. 14. tammikuuta 1977), tunnetaan paremmin nimellä Yandel, on puertoricolainen reggaetonmuusikko, lauluntekijä sekä musiikkituottaja.


title: Yandel

text: Yandel on syntynyt ja kasvanut Puerto Ricon Cayeyssä. Hänen musiikkiuransa alkoi vuonna 1995. Hänet tunnetaan parhaiten reggaetonduo Wisin & Yandelin jäsenenä. Hän julkaisi ensimmäisen sooloalbuminsa "Quien Contra Mí" vuonna 2003. Hänen toinen sooloalbuminsa "De Líder a Leyenda" julkaistiin vuonna 2013. RIAA palkitsi sen kultalevyllä vuonna 2014.


title: Yandel

text: Albumit


title: REC 2

text: REC 2 on vuonna 2009 valmistunut espanjalainen kauhuelokuva. Elokuva on jatkoa vuonna 2007 ilmestyneelle "REC:lle". Elokuvan tapahtumat sijoittuvat edeltäjästään tuttuun kerrostaloon, jonne tohtori Owen ja ryhmä erikoisjoukkoja lähtevät tutkimaan epidemiaa.


title: REC 2

text: "REC 2" sai vuonna 2012 jatko-osan, "".


title: Venäläismieliset

text: Venäläismieliset eli "moskovofiilit" ovat Venäjän kielen asemaa tukevia aktivisteja. Suuntaus syntyi Itävalta-Unkarin suhteellisen vapaamielisen hallinnon alaisessa Galitsiassa, jossa Ukrainan kieli sai kehittyä vapaasti. Siellä moskovofiilit ja länsimieliset kirjailijat riitelivät keskenään kielikysymyksestä.


title: Uinnin pitkän radan Euroopan-mestaruuskilpailut 1962

text: Uinnin pitkän radan Euroopan-mestaruuskilpailut järjestettiin vuonna 1962 kymmenennen kerran. Kilpailut pidettiin Itä-Saksan Leipzigissa 18.–25. elokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt ja miesten vesipallo.


text: (*) jaettu hopeatila


text: Isäntämaa


title: Toshio Ōta

text: Toshio Ōta (jap. 太田 敏夫 Ōta Toshio?, 20. maaliskuuta 1919 – 21. lokakuuta 1942) oli Keisarillisen Japanin laivaston hävittäjälentäjä. Ōta oli myös hävittäjä-ässä, joka kuului niin kutsuttuun "Rabaulin siivouskolmikkoon". Toshio Ōta syntyi maanviljelijän perheeseen Nagasakin prefektuurissa. Nuorena lentämisestä innostunut Toshio-poika liittyi Sasebossa laivastoon 1936. Pilotiksi hän valmistui samoin aikoihin, kuin myöhempi toverinsa Hiroyoshi Nishizawa, vuonna 1939. Ensimmäisen ilmavoittonsa Ōta saavutti 8. joulukuuta 1941, kun hänen lentorykmenttinsä 3. laivue hyökkäsi Clark Fieldille, jonka jälkeen Ōta taisteli Hollannin Itä-Intiassa.


title: Toshio Ōta

text: Tainanin lentorykmentti toimi muiden muassa Uuden-Guinean Laesta. Ōtan trion lentäjätoverit olivat Saburō Sakai sekä Nishizawa. Sakai toimi näiden kahden muun opettajana, etenkin ilmataistelutaktiikkaan liittyen. Toshio Ōta kuoli 23-vuotiaana, ja sitä ennen hänelle oli vahvistettu 34 vihollisen lentokoneen pudotus. Kahden muun siivouskolmikon toverin lailla, Toshio Ōta lensi vailla laskuvarjoa, koska koki hallitsevansa "Zero"-konettaan paremmin ilman sitä. Japanilaisille lentäjille oli kuitenkin annettu määräys käyttää laskuvarjoa, kaikkiin ilmatehtäviin liittyen pysyvästi, kamikaze-tehtäviä lukuun ottamatta. Pilotteja ei siis suinkaan painostettu taistelemaan paremmin, poistamalla laskuvarjot heiltä. Monen muun japanilaisen huippupilotin tavalla, Ōta haavoittui, mutta toipui takaisin taistelukuntoon. Tuolloin hän toimi Borneon Balikpapanissa.


title: Toshio Ōta

text: Ōta palveli luutnantti Junichi Sasain alaisena ja lensi Mitsubishi A6M Reisen-laivastohävittäjäkoneella. Ōta onnistui pudottamaan B-17 -tyyppisen, yhdysvaltalaisen raskaan nelimoottorisen pommikoneen erään ilmataistelun aikana, samaa konetyyppiä oleva oli häntä onnistunut aiemmin haavoittamaan. Ōta pudotti yhden ilmataistelun aikana neljä F4F Wildcatia 7. elokuuta 1942, joita hän kohtasi ilmataisteluissa ensi kerran. Toshio Ōta oli lentotaisteluittensa aikaan sotilasarvoltaan ylikersantti. Ōtan pudotti lentolaivue VMF-212:n F4F Wildcatilla lentänyt Frank C. Drury. Ōta ylennettiin postuumisti sotilasmestarin eli lentomestarin arvoon.http://dogfighthistory.be/Dogfighthistory/Japanese_Aces_WWII.html


title: Sulo Autere

text: Sulo Autere (aik. Rantanen, 28. huhtikuuta 1892 Teisko – 19. joulukuuta 1949 Helsinki) oli suomalainen näyttelijä. Harrastelijapohjalta aloittanut Autere tulkitsi uransa varrella keskeisiä rooleja useissa suomalaisissa klassikkonäytelmissä ja toimi teatterinjohtajana eri kaupunkien työväen näyttämöillä.


title: Sulo Autere

text: Sulo Autereen vanhemmat olivat tilanomistaja August Rantanen ja Vilhelmiina Ahola. Ennen näyttämöuraansa Autere työskenteli puuseppänä. 1910-luvulla hän oli mukana harrastelijanäyttelijänä tamperelaisissa näytelmäseuroissa, ammattinäyttelijäksi hän ryhtyi 1920. Teatterinjohtajana Autere työskenteli Pietarsaaren, Jyväskylän, Iisalmen, Savonlinnan ja Mäntän työväen näyttämöillä. Lisäksi hän opetti lausuntaa.


title: Sulo Autere

text: Autereen näyttämötehtäviä olivat muun muassa Esko ("Nummisuutarit"), Olavi ("Maunu Tavast"), Turkka ("Tukkijoella") ja Kortesuo Minna Canthin klassikkonäytelmässä "Anna Liisa". Aleksis Kiven "Seitsemässä veljeksessä" Autere tulkitsi Juhanin ja kanttoorin roolit. Sulo Autereen näyttelijäntöistä mainittakoon myös nimiosa kappaleessa "Lalli".


title: Sulo Autere

text: Sulo Autere näytteli sivurooleja kahdessa Kalle Kaarnan ohjaamassa elokuvassa: "Tee työ ja opi pelaamaan" (1936) sekä "Isoviha" (1939). Lisäksi hän teki sivuosan Yrjö Nortan ohjaamassa jännityselokuvassa "Hiipivä vaara" (1944).


title: Sulo Autere

text: Sulo Autereella ja näyttelijä Rauha Autereella oli tytär Maija Autere.


title: Venäjän jalkapalloliitto

text: Venäjän jalkapalloliitto (englanniksi Russian Football Union, venäjäksi Российский Футбольный Союз, lyhenteenä FUR) on venäläisen jalkapalloilun kattojärjestö. Se perustettiin 19. tammikuuta 1912 ja sen tehtävänä on vastata Venäjän valioliigan sekä Venäjän jalkapallomaajoukkueen sekä Venäjän naisten jalkapallomaajoukkueen toiminnasta ja lajin edellytysten kehittämisestä. Vuosien 1946 ja 1991 välisenä aikana Venäjällä jalkapallotoimintaa hallinnoi Neuvostoliiton jalkapalloliitto.


title: Venäjän jalkapalloliitto

text: Kansainvälisen jalkapalloliiton Fifan jäsenenä FUR on ollut vuosina 1912-1917 sekä nykyisellään yhtäjaksoisesti vuodesta 1992 lähtien. Neuvostoliiton jalkapalloliitto oli aikanaan vuosien 1946-1991 välillä. Euroopan jalkapalloliitto Uefan jäsenenä vuodesta 1954, jolloin Neuvostoliiton jalkapalloliitto hyväksyttiin liiton jäseneksi. Venäjän jalkapalloliiton puheenjohtajana toimii Vitali Mutko.


title: Esko Pajamies

text: Esko Lauri Alvari Pajamies (s. 20. elokuuta 1931 Helsinki – 26. syyskuuta 1990 Eloúnta, Kreeta, Kreikka) oli suomalainen sisustusarkkitehti, joka tunnetaan etenkin pehmustettujen olohuone- ja julkiskalusteiden suunnittelijana.


title: Esko Pajamies

text: Pajamies valmistui sisustusarkkitehdiksi 1954 ja perusti oman suunnittelutoimiston 1961.


title: Esko Pajamies

text: Askolle Pajamies suunnitteli 1960-luvulla muun muassa nahkaa ja massiivitammea yhdistävän "Bonanza"-sohvakaluston sekä 1970-luvun lopulla taivutetusta koivusta tehdyn "Koivutaru"-nojatuolin, joka loi osaltaan uutta suuntaa Askon muotoilulinjalle raskaiden ja tummien kalustemallistojen jälkeen. Pajamies suunnitteli huonekaluja myös ainakin Merivaaralle ja Lepokalustolle. Vuonna 1975 Helsinki-Vantaan lentoaseman matkustajaterminaalin tuoleiksi ja sohviksi tulivat Pajamiehen "Hopeasiipi"-kalusteet. Upon muovitehtaalle Pajamies suunnitteli 1960-luvulla muovihuonekaluja yhdessä Eero Aarnion kanssa.


title: Esko Pajamies

text: Pajamies sai taideteollisuuden valtionpalkinnon 1979. Hänet tunnettiin myös jazztrumpetistina.


title: Esko Pajamies

text: Esko Pajamiehen isä oli arkkitehti Lauri Pajamies.


title: Mimosa Jallow

text: Mimosa Jallow (s. 17. kesäkuuta 1994) on suomalainen uimari. Hän edustaa Kampuksen Plaania. Aikaisemmin Jallow edusti Swimming Jyväskylää. Lisäksi hän kuuluu jyväskyläläiseen Sprinttitalliin. Häntä valmentaa Marko Malvela.


title: Mimosa Jallow

text: Jallow on voittanut kaksi mitalia pitkän radan Euroopan-mestaruuskilpailuista. Hän on uinut lisäksi yhden Pohjoismaiden ennätyksen ja lukuisia Suomen ennätyksiä.


title: Mimosa Jallow

text: Jallow on osallistunut pitkän radan EM-kilpailuihin vuonna 2012, lyhyen radan EM-kilpailuihin 2013, pitkän radan EM-kilpailuihin 2014, lyhyen radan MM-kilpailuihin 2014 ja pitkän radan MM-kilpailuihin vuonna 2015. Lyhyen radan MM-kilpailuissa 2014 hän ui kuudenneksi sijoittuneessa Suomen joukkueessa 4×100 metrin sekauintiviestissä.


title: Mimosa Jallow

text: Vuoden 2016 pitkän radan EM-kilpailuissa Lontoossa toukokuussa Jallow ui 50 metrin selkäuinnissa loppukilpailuun, missä hän sijoittui kuudenneksi uudella SE-ajalla 28,15 sekuntia. Hän ui myös Suomen selkäuinti- eli avausosuuden 4×100 metrin sekauintiviestin loppukilpailussa parantaen matkan olympiarajaa tavoiteltuaan Suomen ennätystään 1.00,42:een. Suomi voitti EM-pronssia myös uudella SE-ajalla.


title: Mimosa Jallow

text: Budapestin pitkän radan MM-kilpailuissa 2017 Jallow paransi 50 metrin selkäuinnissa alkuerässään Suomen ennätystään 28,05:een, ja välierissä hän ui ensimmäisenä suomalaisnaisena alle 28 sekunnin paranneltuaan SE:tään 27,95:een.


title: Mimosa Jallow

text: Jallow on uinut SE-tulokset 50 ja 100 metrin selkäuinnissa sekä lyhyellä että pitkällä radalla. Marraskuussa 2017 hän alitti lyhyen radan SM-kilpailuissa 50 metrin vapaauinnissa Hanna-Maria Seppälän yhdeksän vuotta vanhan Suomen-ennätyksen ajallaan 24,35. 14. joulukuuta 2017 lyhyen radan EM-kisoissa Kööpenhaminassa Jallow paranteli välieräuinnissa 50 metrin perhosuinnin SE-lukemia aikaan 25,80. Aika ei kuitenkaan riittänyt finaaliin, josta Jallow jäi kahden sadasosan päähän.


title: Mimosa Jallow

text: Kesäkuussa 2018 Jallow paransi 50 metrin selkäuinnin pitkän radan Suomen-ennätystä Mare Nostrum -kiertueella ensin Barcelonassa aikaan 27,84 ja sitten Monacossa aikaan 27,81, ja Jyväskylän SM-kisoissa hän vielä sivusi ennätystä. Tätäkin SE:tä Jallow paransi roimasti elokuun EM-kilpailuissa Glasgow'ssa, missä hän ui alkuerässään 27,42. Aika oli myös Jallow'n ensimmäinen Pohjoismaiden ennätys, joka paransi Mie Nielsenin kolme vuotta vanhaa aikaa yli kahdella kymmenyksellä. Jallow eteni samalla matkalla loppukilpailuun, jossa hän saavutti ensimmäisen henkilökohtaisen aikuisten arvokisamitalinsa, pronssin ajalla 27,70.


title: Mimosa Jallow

text: Jallowin äiti on suomalainen ja isä gambialaistaustainen. Jallow varttui Jyväskylässä vanhempiensa ja neljän sisaruksensa kanssa.


title: Mimosa Jallow

text: Lähde: Swimrankings


title: Groupama Arena

text: Groupama Arena on Unkarin pääkaupungissa Budapestissa sijaitseva jalkapallostadion, joka toimii Ferencvárosin kotikenttänä.


title: Groupama Arena

text: Groupama Arenan kapasiteetti on 22 600, ja se on toiseksi suurin stadion Unkarissa. Lisäksi stadion on Unkarin nykyaikaisin ja turvallisin. Stadionissa on 29 luksusaitiota. Lisäksi siellä on ravintola, Fradi-myymälä ja museo. Pukuhuoneiden koko on 400 neliömetriä.


title: Groupama Arena

text: Ferencvárosin presidentti Gábor Kubatov esitteli uuden stadionin suunnitelmat lehdistötilaisuudessa 13. huhtikuuta 2012. Kilpaileva suunnitelma samalla paikalla sijainneen Albert Flórián Stadionin peruskorjauksesta hylättiin, koska se olisi maksanut enemmän. Siksi vanha stadion purettiin ja tilalle rakennettiin uusi.


title: Firozpurin piirikunta

text: Firozpurin piirikunta () on yksi Intian Punjabin osavaltion 22 piirikunnasta. Piirikunta rajautuu etelästä Fazilkan piirikuntaan, lännestä Faridkotin, Mogan ja Ludhianan piirikuntiin, pohjoisesta Tarn Taranin, Kapurthalan ja Jalandharin piirikuntiin ja lännestä Pakistaniin.


title: Firozpurin piirikunta

text: Piirikunnassa oli 2 029 074 asukasta vuoden 2011 väestönlaskennassa. Lukema sisältää myös Fazilkan piirikunnan asukkaat, koska Fazilkan alue kuului vuoteen 2011 asti Firozpurin piirikuntaan.


title: Gurdaspurin piirikunta

text: Gurdaspurin piirikunta () on yksi Intian Punjabin osavaltion 22 piirikunnasta. Piirikunta rajautuu pohjoisesta Pathankotin piirikuntaan ja Pakistaniin, lännestä Himachal Pradeshiin ja Hoshiarpurin piirikuntaan ja etelästä Amritsarin ja Kapurthalan piirikuntiin.


title: Gurdaspurin piirikunta

text: Piirikunnassa oli 2 298 323 asukasta vuoden 2011 väestönlaskennassa. Lukema sisältää myös Pathankotin piirikunnan asukkaat, koska Pathankotin alue kuului vuoteen 2011 asti Gurdaspurin piirikuntaan.


title: Bratskin voimalaitos

text: Bratskin voimalaitos on vesivoimala Angarajoessa Bratskin kaupungissa Irkutskin alueella Venäjällä. Vuonna 1967 valmistuneen voimalaitoksen omistaa Irkutskenergo. Valmistuessaan voimalaitos oli maailman suurin vesivoimala.


title: Fatehgarh Sahibin piirikunta

text: Fatehgarh Sahibin piirikunta () on yksi Intian Punjabin osavaltion 22 piirikunnasta. Piirikunta rajautuu pohjoisesta Ludhianan piirikuntaan, lännestä Sangrurin piirikuntaan, etelästä Patialan piirikuntaan ja idästä Rupnagarin piirikuntaan.


title: Faridkotin piirikunta

text: Faridkotin piirikunta () on yksi Intian Punjabin osavaltion 22 piirikunnasta. Piirikunta rajautuu pohjoisesta ja lännestä Firozpurin piirikuntaan, lännestä Mogan ja Bathindan piirikuntiin ja etelästä Muktsarin piirikuntaan.


title: Hoshiarpurin piirikunta

text: Hoshiarpurin piirikunta () on yksi Intian Punjabin osavaltion 22 piirikunnasta. Piirikunta rajautuu pohjoisesta ja idästä Himachal Pradeshiin, idästä Gurdaspurin, Kapurthalan ja Jalandharin piirikuntiin ja etelästä Shahid Bhagat Singh Nagarin piirikuntaan.


title: Jalandharin piirikunta

text: Jalandharin piirikunta () on yksi Intian Punjabin osavaltion 22 piirikunnasta. Piirikunta rajautuu pohjoisesta Hoshiarpurin piirikuntaan, lännestä Kapurthalan piirikuntaan, etelästä Firozpurin ja Ludhianan piirikuntiin ja idästä Shahid Bhagat Singh Nagarin piirikuntaan.


title: Kapurthalan piirikunta

text: Kapurthalan piirikunta () on yksi Intian Punjabin osavaltion 22 piirikunnasta. Piirikunta rajautuu pohjoisesta Gurdaspurin ja Hoshiarpurin piirikuntiin, etelästä ja idästä Jalandharin piirikuntaan ja lännestä Amritsarin ja Tarn Taranin piirikuntiin.


title: Darby Stanchfield

text: Darby Stanchfield (s. 29. huhtikuuta 1971 Kodiak, Alaska, Yhdysvallat) on yhdysvaltalainen näyttelijä. Hänet tunnetaan muun muassa Abby Whelanin roolistaan televisiosarjassa "Scandal", jossa hän on näytellyt vuodesta 2012. Hän on näytellyt myös muun muassa televisiosarjoissa "Jericho", "General Hospital", "Mad Men" ja "NCIS Rikostutkijat".


title: Ludhianan piirikunta

text: Ludhianan piirikunta () on yksi Intian Punjabin osavaltion 22 piirikunnasta. Piirikunta rajautuu pohjoisesta Jalandharin piirikuntaan, idästä Rupnagarin ja Fatehgarh Sahibin piirikuntiin, etelästä Barnalan ja Sangrurin piirikuntiin ja lännestä Firozpurin ja Mogan piirikuntiin.


title: Mansan piirikunta

text: Mansan piirikunta () on yksi Intian Punjabin osavaltion 22 piirikunnasta. Piirikunta rajautuu etelästä Haryanaan, lännestä Bathindan piirikuntaan, pohjoisesta Barnalan piirikuntaan ja idästä Sangrurin piirikuntaan.


title: Mogan piirikunta

text: Mogan piirikunta () on yksi Intian Punjabin osavaltion 22 piirikunnasta. Piirikunta rajautuu pohjoisesta Firozpurin piirikuntaan, idästä Ludhianan piirikuntaan, etelästä Bathindan ja Barnalan piirikuntiin ja lännestä Faridkotin piirikuntaan.


title: Mohalin piirikunta

text: Mohalin piirikunta () on yksi Intian Punjabin osavaltion 22 piirikunnasta. Piirikunta rajautuu etelästä Patialan piirikuntaan, pohjoisesta Chandigarhiin ja idästä Haryanaan.


title: Muktsarin piirikunta

text: Muktsarin piirikunta () on yksi Intian Punjabin osavaltion 22 piirikunnasta. Piirikunta rajautuu lännestä Fazilkan ja Firozpurin piirikuntiin, pohjoisesta Faridkotin piirikuntaan, idästä Bathindan piirikuntaan ja etelästä Rajasthaniin.


title: Patialan piirikunta

text: Patialan piirikunta () on yksi Intian Punjabin osavaltion 22 piirikunnasta. Piirikunta rajautuu etelästä ja idästä Haryanaan, lännestä Sangrurin piirikuntaan ja pohjoisesta Fatehgarh Sahibin, Rupnagarin ja Mohalin piirikuntiin.


title: Rupnagarin piirikunta

text: Rupnagarin piirikunta () on yksi Intian Punjabin osavaltion 22 piirikunnasta. Piirikunta rajautuu pohjoisesta ja idästä Himachal Pradeshiin, lännestä Shahid Bhagat Singh Nagarin, Ludhianan ja Fatehgarh Sahibin piirikuntiin ja etelästä Patialan ja Mohalin piirikuntiin ja Chandigarhiin.


title: Sangrurin piirikunta

text: Sangrurin piirikunta () on yksi Intian Punjabin osavaltion 22 piirikunnasta. Piirikunta rajautuu pohjoisesta Ludhianan piirikuntaan, lännestä Barnalan ja Mansan piirikuntiin, idästä Fatehgarh Sahibin ja Patialan piirikuntiin ja etelästä Haryanaan.


title: Shahid Bhagat Singh Nagarin piirikunta

text: Shahid Bhagat Singh Nagarin piirikunta () on yksi Intian Punjabin osavaltion 22 piirikunnasta. Piirikunta rajautuu pohjoisesta Hoshiarpurin piirikuntaan ja Himachal Pradeshiin, idästä ja etelästä Rupnagarin piirikuntaan ja lännestä Jalandharin ja Ludhianan piirikuntiin.


title: Tarn Taranin piirikunta

text: Tarn Taranin piirikunta () on yksi Intian Punjabin osavaltion 22 piirikunnasta. Piirikunta rajautuu lännestä Pakistaniin, pohjoisesta Amritsarin piirikuntaan, lännestä Kapurthalan piirikuntaan ja etelästä Firozpurin piirikuntaan.


title: Tony Goldwyn

text: Tony Goldwyn (20. toukokuuta 1960 Los Angeles, Kalifornia, Yhdysvallat) on yhdysvaltalainen näyttelijä. Hänet tunnetaan muun muassa Carl Brunerin roolistaan elokuvassa "Ghost – näkymätön rakkaus" ja Disneyn "Tarzan"-elokuvan nimiroolin ääninäyttelijänä. Vuodesta 2012 Goldwyn on näytellyt Yhdysvaltain presidentti Fitzgerald Grantia televisiosarjassa "Scandal".


title: Jeff Perry

text: Jeff Perry (s. 16. elokuuta 1955 Highland Park, Illinois, Yhdysvallat) on yhdysvaltalainen näyttelijä. Hänet tunnetaan muun muassa Cyrus Beenen roolistaan televisiosarjassa "Scandal" ja Meredith Greyn isän Thatcher Greyn roolistaan televisiosarjassa "Greyn anatomia". Hänet tunnetaan myös muun muassa roolistaan televisiosarjassa "Nash Bridges" (1996–2001) sekä rooleistaan elokuvissa "Huijarit" (1990) ja "Villit kuviot" (1998).


title: FS Vénus (1935)

text: FS Vénus (runkonumero Q187) oli Ranskan merivoimien vuonna 1935 vesillelaskettu Minerve-luokan sukellusvene toisessa maailmansodassa.


title: FS Vénus (1935)

text: Alus tilattiin vuonna 1930 Chantiers Wormsilta Rouenista, missä köli laskettiin 27. kesäkuuta 1932. Alus laskettiin vesille 6. huhtikuuta 1935 ja valmistui 15. marraskuuta 1936.


title: FS Vénus (1935)

text: Toisessa maailmansodassa alus partioi Ranskan Länsi-Intiassa ennen palaamistaan Ranskaan 3. kesäkuuta 1940. Myöhemmin alus oli sijoitettuna Casablancaan ja Dakariin vuonna 1941. Saksan hyökätessä Vichyn Ranskaan 27. marraskuuta 1942, "Vénus" oli yksi viidestä sukellusveneestä, joka ei totellut upottamiskäskyä. Alus pyrki satamasta merelle vältellen miinakenttiä ja Saksan ilmavoimien pommittajia. Muiden sukellusveneiden onnistuessa pakenemaan, "Vénus" upotettiin Toulonin sataman sisäänkäynnille. Alus nostettiin romutettavaksi vuonna 1951.


title: Pajtim Statovci

text: Pajtim Statovci [pajtim statovʦi] (s. 1990 Kosovo, Jugoslavia) on suomalainen kirjailija. Hän on kansallisuudeltaan albaani, ja hän muutti Suomeen kaksivuotiaana tuolloin Jugoslavian Serbiaan kuuluneesta Kosovosta.


title: Pajtim Statovci

text: Statovci opiskelee Helsingin yliopistossa yleistä kirjallisuustiedettä ja Aalto-yliopiston taiteiden ja suunnittelun korkeakoulussa televisio- ja elokuvakäsikirjoittamista.


title: Pajtim Statovci

text: Statovcin esikoisromaani "Kissani Jugoslavia" ilmestyi vuonna 2014. Kriitikko Helena Ruuska totesi sen olevan esikoinen, joka ”tullaan muistamaan”. Teos sai Helsingin Sanomien kirjallisuuspalkinnon marraskuussa 2014. Romaanin käännösoikeudet on myyty 11 maahan. Se on käännetty englanniksi, italiaksi, norjaksi, ranskaksi, ruotsiksi, tanskaksi, tšekiksi ja viroksi. Kirjasta on tekeillä myös vuonna 2018 ensi-iltansa saava näytelmäsovitus Kansallisteatteriin. Näytelmän dramatisoi Eva Buchwald ja ohjaa Johanna Freundlich.


title: Pajtim Statovci

text: Statovcin toinen romaani, "Tiranan sydän", ilmestyi elokuussa 2016.


title: Charlottenhof

text: Charlottenhof on Potsdamissa Sanssoucin palatsin puistossa sijaitseva yksi entisistä Hohenzollernien asunnoista. Pieni uusklassiseen tyyliin rakennettu huvila sijaitsee Sanssoucin palatsin lounaispuolella.


title: Charlottenhof

text: Rakennus oli alkujaan vuonna 1756 rakennettu yksikerroksinen kartano, jonka oli suunnitellut rakennusmestari Johann Gottfried Büring. Se muutettiin vuosina 1826–1829 arkkitehti Karl Friedrich Schinkelin suunnitelmien mukaisesti kesäasunnoksi Preussin kruununprinssille, tulevalle kuningas Fredrik Vilhelm IV:lle. Fredrik Vilhelm oli itse laatinut luonnokset. Hän halusi rakennuksen perustuvan roomalaisten huviloiden esikuvaan, jotta se muistuttaisi häntä Italiasta, jossa hän oli viihtynyt. Schinkel toteutti ajatuksen lisäämällä huvilaan doorilaisen portiikin, pergolan ja terassin. Sisätilat ovat vaatimattomat, porvarilliset ja elegantit. Tapeteissa, vuodevaatteissa ja ikkunaluukuissa käytettiin sinivalkoisia raitoja viittauksena Baijerin lippuun, sillä Fredrik Vilhelmin vaimo Elisabet oli alkujaan baijerilainen prinsessa. Peter Joseph Lenné suunnitteli Charlottenhofin ympärille englantilaistyylisen maisemapuiston, johon kuului geometrisesti istutettuja puutarhoja, suihkulähteillä varustettuja lampia sekä runoilijalehto, johon oli sijoitettu italialaisten ja saksalaisten runoilijoiden rintakuvia. Charlottenhofin sisustus on säilynyt sellaisenaan, mikä tekee siitä ainoan kokonaisuudessaan säilyneen Schinkelin työn.


title: Paijala

text: Paijala on kylä Tuusulassa, Tuusulanjärven länsipuolella Hyrylästä luoteeseen. Paijalan eteläosa on nykyisin Hyrylään liittymää taajama-aluetta, kun taas sen pohjoisosa laajoine peltoineen on pysynyt maaseutumaisena. Paijalassa sijaitsevat muun muassa Tuusulan hautausmaa kaksine kappeleineen, Nummenharjun asuntomessualue sekä Hankkijan entinen koetila Anttila.